Hasiera - Innovathon Bermeo 2021 - Innovathon\nHasiera – Innovathon Bermeo 2021\nAzaroaren 13 eta 14\nMaratoi teknologiko bat negozio eredu berriak sortzeko,\natunaren arrantza sektoreak aurre egin beharreko arazoei irtenbidea emateko.\nIzena emateko epea: urriaren 18tik azaroaren 1era\n17 helburu gure mundua eraldatzeko\nOngietorria ematen dizuegu Innovathon Bermeora,\narrantzaren jasangarritasunari eta berrikuntzari buruzko gure hackathonera!\n#InnovathonBermeo berrikuntzarako maratoi bat da,\nBermeo Tuna World Capitalek sortua (BTWC), Nazio Batuen (NBE) laguntzarekin, helburua izanik irtenbide teknologiko sortzaile eta bideragarrien garapena inspiratzea, Garapen Iraunkorreko Helburuak (GIH) betetzen laguntzeko. 14. GIH-aren inguruan, ozeanoak, itsasoak eta itsas baliabideak kontserbatzea eta modu iraunkorrean erabiltzea, Innovathon Bermeok talentua deskubritzea eta potentzial handiko ideia berritzaileak sortzea sustatu nahi du.\nHelburua Bermeoko Innovathonetik ateratako ideiak atunaren arrantza-industrian aplikatu ahal izatea da. Horretarako, Innovathon Bermeok ekitaldian zehar taldeei laguntzeko behar diren baliabideak eskaintzen ditu, irabazle suertatzen den irtenbidea praktikan jartzea erraztuz.\nArrantza jasangarriak esan nahi du itsasoan behar beste arrain utzi behar izatea, habitatak errespetatzea eta arrantzatik bizi diren pertsonek etorkizunean bizimodua mantendu ahal izatea bermatzea. Lagunduko diguzu?\nHistorikoki, Bermeoko arrantza eta kontserbaren industria da herriaren diru sarrera iturri eta enplegu eta negozio bolumenaren sortzaile nagusia.\nGaur egun, ontzidi oso garrantzitsua dauka, bai altueran bai baxueran, eta nazioartean ospe handia duten kontserba fabrika ugari, sektoreari lotutako beste enpresa batzuekin batera, horien artean egonik ontziolak, itsas teknologiako enpresak, etab.\nInnovathon Bermeok negozio eredu berriak eraiki nahi ditu, atunaren arrantza sektoreak aurre egin beharreko arazoei irtenbidea emateko, jasangarritasuna sustatuko duten produktu eta zerbitzu berriak sortuz. Gainera, Bermeo herriaren garapen sozio-ekonomikoan lagunduko du.\nAtuna da munduko itsas baliabiderik garrantzitsuena, munduan arrantzatzen denaren %20 baita. Herrialde asko espezie horren menpe daude, elikatzeko, bizimodua ateratzeko, garapen ekonomikorako, enplegurako eta kulturarako. Atuna, gainera, proteina iturri natural eta osasungarria da, giza elikaduran oinarrizkoa, etorkizuneko belaunaldientzat bermatu beharrekoa\nUrtero 5,36 milioi tona harrapatzen direlarik, gaur egun Gehieneko Errendimendu Jasangarriaren %86 ari gara arrantzatzen. Hau da: ez daukagu etorkizuneko marjinarik atunaren harrapaketa handitzeko, aldi berean arrain populazioen ustiaketa baldintza jasangarrietan bermatu nahi badugu, ekonomiari, ingurumenari eta gizarteari dagokienez. Biztanleria handituko delako aurreikuspena eta klima aldaketa kontuan hartuta, atuna ez da soilik oinarrizko elikagaia, baizik eta baliabide estrategikoa.\nNola da #InnovathonBermeo?\n#InnovathonBermeo2021 hackathon formatuko ekitaldia da eta, bigarren edizio honetan, presentziala izango da, 24 orduko lan-saio bakarrean.\nAzaroaren 13an, larunbata, 12: 00etan hasiko gara eta, amaitzeko, ideiak eta konponbideak aurkeztuko ditugu, azaroaren 14an, igandea, 12: 00etan.\nTalde irabazlearen ebazpena azaroaren 14an bertan izango da, 14: 30ean.\nAtunaren arrantzaren industria 360º-ko jasangarritasunera ekarri nahi dugu, Nazio Batuek definitutako Garapen Iraunkorreko Helburuei lotuta, zehazki, 14.Helburuari lotuta.\nDiziplina askoko talde mistoak antolatuko dira, 3-5 lagunekoak. Lehendik zeuden taldeak gonbidatu nahi ditugu parte hartzera, edo banaka ere eman dezakezu izena, lehendik existitzen den bat osatzeko.\nInnovathon Bermeo garatzen den bitartean, munduan ezagunak diren sektoreko adituen ezagutzak izango dituzu; horiek, zuk bezala, konpromisoa dute ozeanoetako arrantzaren jasangarritasunaren alde.\nTaldeek teknologiari esker aurkitu beharko dute irtenbidea, baina gogoratu ez garela soilik softwareaz hitz egiten ari. Izan kontuan materialen, ekipamenduen, prozesuen edo produktuen garapena.\nInnovathon Bermeok negozio eredu berri eta jasangarriak sortzea nahi du. Horregatik, saria proiektu irabazlea garatzera zuzenduta dago.\nProiektua garatzeko laguntzaz gain, talde irabazlea CEiiAk sustatutako Innovathon-en munduko finalean parte hartzeko akreditatua izango da. Finala Lisboa 2022an izango da, Nazio Batuen Ozeanoen Munduko Konferentziaren esparruan.\nGure helburuak 14. GIH-ari lotutako erronken inguruan ardazten dira, Itsaspeko Bizitza: ozeanoak, itsasoak eta itsas baliabideak mantentzea eta modu jasangarrian erabiltzea.\nHorretarako, negozio eredu berriak eraikitzea nahi dugu, teknologian oinarrituta, atunaren arrantzak gaur egun aurre egin beharreko arazoei irtenbidea emateko.\nArrantzaren kudeaketa jasangarria\nAtunaren arrantza industria 360º-ko jasangarritasunera ekarri nahi dugu, eta legez kanpoko arrantzaren eta gehiegizko harrapaketen aurka borrokatu.\nZer dakar Innovathon Bermeok?\nInnovathon Bermeo aukera bat da startup-ek, ekintzaileek, graduko azken ikasmailako ikasleek, graduatu berriek eta masterrek irtenbide berritzaileak sortu ditzaten, atunaren arrantza industriaren jasangarritasuna hobetzen laguntzeko.\nItsasoaren zale sutsuak bilatzen ditugu, pertsona motibatuak ozeanoen eta planetaren garapen jasangarrian jarduteko eta laguntzeko. Ez duzu zertan arrantzaren industria ezagutu, behar den gauza bakarra da zure esperientzia, grina eta talde lanerako joera eskaintzeko gogoa izatea, elkarlanean aritzeko. Guk jarriko dugu gainerakoa:\nJasangarritasun arazo errealak ebaztea\nProfesionalak, atunaren arrantza industriaren ordezkariak eta Nazio Batuetako kideak arduratuko dira erronken testuingurua kokatu eta erronkak azaltzeaz.\nAdituen ezagutzak izango ditugu atunaren industriaren, legez kanpoko arrantzaren, espeziearen kudeaketa iraunkorraren eta kontsumitzailearen ekarpenaren sektorean.\nBermeoko Innovathonean zehar, dokumentazio eta bibliografia interesgarria jarriko dugu parte-hartzaileen eskura, taldeei beren proiektuak planteatzen eta definitzen laguntzeko.\nKomunikazio kanalak izango ditugu ekitaldiko parte hartzaile guztien arteko networkinga sustatzeko.\nTalde irabazleari 10.000 €-tan baloratutako saria emango zaio Sarien atalean ikus dezakezu informazio gehiago.\nInnovathon Bermeoren helburua atunaren bizi-kalitatea, produktibitatea eta jasangarritasunaren hobekuntza bermatzeko irtenbideak aurkitzea da.\nErronka konpontzeak produktu eta zerbitzu berriak sortuko ditu, atunaren arrantza-industria 360º jasangarritasunaren inguruan lerrokatzen lagunduko dutenak. Gainera, Bermeoko herriaren garapen sozioekonomikoari lagunduko dio.\nNola lagundu sektorean legez kanpoko arrantza eta laneko abusuak minimizatzen\nEUROPAN SARTZEN DEN ARRAINAREN % 15 LEGEZ KANPOKO JARDUERETATIK DATORRELA KALKULATZEN DA.\nUrtero legez kanpo harrapatzen dira mundu osoan 11-26 milioi tona arrain, eta horrek 10.000 eta 23.500 milioi USD arteko galerak eragiten dizkio munduko ekonomiari.\nGainera, harreman estua dago INDNR arrantza-jardueren (legez kanpokoa, aitortu gabea eta arautu gabea) eta giza eskubideen abusuen artean. Askotan, marinelek eta arrantzaleek beste edozein industriatan onartezinak izango liratekeen baldintzetan lan egin behar izaten dute.\nBeste sektore batzuetan bezala, beharrezkoa da itsasoan lan egiten duten pertsonek gizarteratzea eta berdintasuna, giza eskubideen errespetua eta lan-baldintza seguru eta txukunak bermatuko dituzten gizarte- eta lan-estandar duinen pean egitea.\nHorregatik guztiagatik, balio-katearen azken katebegiak, kontsumitzaileak, jakin behar du zer inplikatzen duen eskuratzen dituen produktuen balio jasangarriak eta propietateek, eta zer mehatxu izan daitekeen itsas baliabideen erabilera iraunkorrerako eta kontserbazio-helburuetarako. Baita zer ondorio negatibo nabarmen eragiten dituen munduko ozeanoetan eta beste ekosistema urtar batzuetan, merkataritzan eta kostaldeko komunitateetan. Horrek eragin zuzena du kontsumitzailearen erosteko erabakian, gero eta arduratsuagoa eta zorrotzagoa baita bere erosketa-portaeretan.\nNola hobe ditzakegu kontrol-, jarraipen- eta trazabilitate-mekanismoak? Nola lagundu itsasoko langile guztiek lan-baldintza duinak eta gehiegikeriarik gabekoak izan ditzaten? Nola eraman sektorearen ahalegin hori azken kontsumitzaileari eta produktuaren balorizazioa hobetu\nInnovathon Bermeo azaroaren 13an eta 14an izango da Bermeoko Kafe Antzokian, eta ekitaldi honetan berrikuntza, sormen eta teknologiarako gune bihurtuko da.\nLanean buru-belarri 24 orduz arituz, taldeek ideiak sortu eta forma emango diete, planteatutako erronkari erantzuna emanez irtenbide jasangarria ekarriko duen negozio-eredu bihurtzeko.\nAzaroaren 8a – Kanalak eta informazioa irekitzea\nParte-hartzaileen, adituen eta dinamizatzaileen online aurkezpena\nKanala irekita geratuko da aurretiazko kontsultetarako\nAzaroak 13 – Hasten da Innovathon Bermeo!\n10:00: parte-hartzaileei harrera\n11:00: masterclass: jasangarritasuna atunaren arrantzan\n11:30: ekitaldiaren aurkezpena eta ongietorria\n12:00 Hasten da Innovathon Bermeo 2021!\nAzaroak 14 – Innovathon-aren amaiera\n12:00 proiektuen entrega\n12: 30-13: 30: proiektuaren aurkezpena (publikoari irekia)\n13:30: lunch-a: “Delicias de atún” eta epaimahaiaren deliberazioa.\n14:30 Iragarki irabazlea Innovathon Bermeo 2021 eta sari banaketa\n15:00: #innovathonbermeo2021-aren amaiera.\nEpaimahaia 5 adituk osatuko dute, eta proiektu irabazlea aukeratzeaz arduratuko dira. Epaimahaiko kideen artean daude BTWC, Bermeoko Udala, AZTI, ANABAC eta Nazio Batuen ordezkariak.\nEZAGUTU GURE EPAIMAHAIA\nAdituek beren ezagutza guztia emango dute itsasoaren, arrantzaren eta tunidoen munduan, taldeei laguntza eta aholkularitza teknikoa eta zientifikoa emateko konponbidearen garapenean.\nEz duzu aldez aurreko ezagutzarik behar Innovathon-ean parte hartzeko, soilik itsasoen eta planetaren garapen jasangarrian laguntzeko motibazio handia.\n10.000 € baino gehiagoko saria!\n#innovathonbermeo2021-ko saria irabazi duen taldeak 10.000 €-tik gorako saria jasoko du. Mentoring bat da, bere negozio-eredua garatzeko. Horretan, Bermeon lokal bat izango du proiektua garatzeko, eta 3.000 €-ko diru-ekarpena egingo du, eskudirutan, sariaren baldintzei lotuta*.\nLisboako nazioarteko finalean ere parte hartuko du, Nazio Batuen babesarekin, 2022ko ekainerako aurreikusita dagoen Ozeanoen Mundu Konferentziaren esparruan.\n3.000 €-ko ekarpen ekonomikoa (*Proiektuaren helburuak lortzeari lotuta)\nPrestakuntza eta adituekiko harremana\n24 orduko esperientzia paregabea bizitzen.\nLisboako finalaren bidaia (garraioa + 2 lagunentzako ostatua [gau bateko egonaldia])\nBermeoko lanerako gune bat, Udalak proiektua garatzeko emana\n60 orduren baliokidea den mentoring zerbitzua\nInnovathon Best Friends\nMándanos un mail contándonos qué necesitas saber y te contestaremos lo antes posible.\nDescubre más contenido sobre el innovathon en nuestras RRSS\n©2021 - Innovathon | Eskubide guztiak erreserbatuta | Frikitek diseinatua | Pribatutasun Politika, Cookien politika y Lege oharra\nWebgune honetan cookieak erabiltzen ditugu esperientziarik onena eskaintzeko, zure lehentasunak eta bisita errepikatuak gogoratuz. Sakatu"onartu", baimena emateko eta cookie guztiak erabiltzeko.\nCookien doikuntzakInfo gehiago Onartu Aldaratu\nWebgune honek cookieak erabiltzen ditu zure esperientzia hobetzeko webgunean nabigatzen duzun bitartean. Cookie horietatik, beharrezko gisa sailkatzen direnak zure nabigatzailean gordetzen dira, funtsezkoak baitira webgunearen oinarrizko funtzioen funtzionamendurako. Hirugarrenen cookieak ere erabiltzen ditugu, webgune hau nola erabiltzen duzun aztertzen eta ulertzen laguntzen digutenak. Cookie horiek zure nabigatzailean gordetzen dira, zure baimenarekin bakarrik. Cookie horietatik baztertzeko aukera ere baduzu. Hala ere, cookie horietako batzuk baztertzeak eragina izan dezake zure nabigazio-esperientzian.


Kultur programetarako diru-laguntzak eskatzeko epea irekita - Txingudi Online\nIrungo Udaleko Kulturako departamentuak jakinarazten du epea irekita dagoela kultur programetarako diru-laguntzak eskatzeko, 2015eko deialdian.\nKultur programa horietarako laguntza-deialdi honetan irabazi asmorik gabeko pertsona edo entitate guztiak aurkeztu ahal izango dira, kultura sustatzeko eta hedatzeko alorretan programak gauzatze aldera. Ohizko modalitate eta eremuen gainera –hala nola, koru-musikaren sustapena eta beste kultur alorretarako zuzendutakoak– iaz bezala hirugarren ildo bat izango da, sorkuntza-jarduerak sustatzeko. Eskerak aurkezteko epea maiatzaren 12ra arte irekita egongo da. Laguntza horiek direla eta, dauden diru-laguntzetako beste bide batzuetara gehituta, 145.346 eurora iristen da kultur kolektiboetarako erabiltzen den guztizko kopurua.\nDokumentazioa eta informazioa lortzeko eta eskaerak aurkezteko: Herritarrentzako Arreta Zerbitzua (HAZ, San Martzial kalea, 2). Adierazi behar da deialdi hone informazio osoa (oinarriak eta inprimakiak) eskuragarri dagoela «Azken egunak» atalean ere, www.irun.org. Udal web orrian.


Beste alardeak — dantzan.eus\nHemen zaude: Hasiera › Hemeroteka › Beste alardeak\nGeuk ere zergatik ez noizbait plazan pilatu ganbarako gona, txapel, praka, amantal, kriskitin, zapi… eta abarrak? Ondoren, osa dezala nork bere konbinazioa eta dantza egin nahi duen eran\nEkainaren 30ean Alardea egin zuten Irunen eta, urtero legez, ikusmin handia sortu zuen: desfile parekidea goizean egin zuten eta beronen harreran zenbait agintari falta izan ziren arren (Gipuzkoako ahaldun nagusia eta Irungo alkatea, esaterako), ehunka herritarrek bete zituzten kaleak. Horrelakoetan, ezpainak bero-bero aritzen gara auzoan gertaturikoa komentatzen-kritikatzen-epaitzen. Etxean zailago da, ordea… eta nork ez dauka ezkaratzean gordeta beste alarderen bat? Gurean adibidez, Berrizen, sanmartzialekin bateratsu tokatzen dira jaiak eta bada ohitura antigoaleko bat: dantza taldean mutilak eta neskak dauden arren, herriko jai nagusietan mutilak bakarrik irteten dira plazara “Dantzari dantza” egitera. Saioa amaitzeko, publikoko neskak ateratzen dituzte korrora fandangoa eta arin-arina dantzatzera; San Pedro egunez «ezkonduak» eta Santa Isabel egunez «solterak». Beti egin izan ei da horrela, eta kito.\nGurean eta inguruko beste hamaika herritan erabili dira antzeko argudioak emakumeak plazatik baztertzeko, baina batetik, gaur egun tradizioaren maxima soila ez da nahikoa ezeri eusteko, eta bestetik, ez da egia dantzaren kasuan «beti» hala izan denik; asko baitira XIX. mendera arte neskek ere emanaldietan parte hartzen zutela frogatzen duten lekukotzak. Hala ere, guk zain jarraitzen dugu saioaren amaieran atera gaitzaten, mutilen korroan sartutakoan ipurdian zapladatxoa ematen uzten diegu, eta hori guzti hori irribarretsu, jakina. Bien bitartean, hantxe egoten dira adi-adi plaza inguratzen duten ume eta nerabeak, ikusten dutena (eta ikusten ez dutena) xurgatzen…\nIragan Santa Isabel egunean, Zumarragako kriskitin hotsa ere ailegatu zitzaigun. Lehenengo aldiz egin zuten neskek mutilekin batera ezpata-dantza, baita denik eta pausorik zailena (bikoitza) luzatu ere: neskek plazan lekua hartzea eta genero bitasuna apurtzea, mutilen dantzatzat hartzen direnak denen artean egin baitzituzten. Haustura horretatik sortu zen orain urte batzuk queer tangoa: emakume edo gizonezko pareak zein bikote mistoak onartzen ditu eta kasu guztietan truka daitezke genero rolak. Mariana Docampo dantzariak ederto azaltzen du (pikaramagazine.com-en) tangoa idiosinkrasia argentinarrarekin hain lotuta egonik, emakumea daraman gizonezkoak barik, gizona gidatzen duen emakumeak edo elkarrekin diharduten sexu bereko kide bik sinbolizatuko balute, jendarte eredu jakin bat apurtu egingo litzatekeela. Geuk ere zergatik ez noizbait plazan pilatu ganbarako gona, txapel, praka, amantal, kriskitin, zapi… eta abarrak? Ondoren, osa dezala nork bere konbinazioa eta dantza egin nahi duen eran.


Siberiar hotz-bolada - Wikipedia, entziklopedia askea.\nSiberiar hotz-bolada neguan Siberiako hotza hegoaldera dauden latitudeetara iristean gertaturiko fenomeno meteorologikoa da.\nSiberiako hotza Europa mendebaldera nola bideratzen den.\nNeguan Siberian zeroz azpitik 40 eta 60 gradu artera jaisten dira tenperaturak, eta noizbehinka hotz hori hegoalderago bideratzen da, goi eta behe presio guneek lagunduta.\nSiberiar hotz-boladak bi kokagune desberdin ditu, batetik Europa ekialde eta mendebaldea, eta bestetik Asia. Normalean, errazagoa izaten da Txina, Mongolia eta Koreara hotz hori iristea, Ozeano Atlantikoan dagoen itsas korronte beroak Europa neguan tenperatura nahiko epel mantentzea posible egiten duelako.\nNeguan, Siberia gehienean, indar handiko Siberiako goi presio gunea egon ohi da. Indar horren adierazle, 1968an 1083mb izatera heldu izana. Azoreetako antizikloiak bere ohiko kokalekua utzi eta Britainia Handiaren iparraldera mugitu eta Siberiakoa Europarantz gehiago hurbiltzean, normalean Europatik urruti egoten den hotza, Uralak gainditu eta mendebalderantz bideratzen da.\nEuropa erdialde osoa zeharkatzen duen haize hotz eta lehorra da, atmosferaren goiko geruzetan ezegonkortasun txikia egoten da eta hori dela eta, prezipitazioak urriak izaten dira. Dena den, Mediterraneoar itsasoan behe presio gunerik egongo balitz, Iberiar penintsularen ekialdean eta Frantzia hegoaldean, elurra itsasoaren mailan egitea posible da.\nAskotan, Siberiatik etorritako haizeari "frantzipar" deritzo Euskal Herrian, nahiz eta haize hori beti bertatik ez etorri.\n1956ko otsailean, hotz-bolada indartsua izan zen Europa mendebalde eta erdialde osoan eta bere ezaugarri nagusia bere iraupena izan zen. Hilabete osoan zehar hedatu zen. Otsailaren 1ean sartu zen denborale siberiarra europatik eta aire sarrera honek hilabetearen azken egunetararte iraun zuen. Donostian 19 izotz egun izan ziren hilabete osoan eta egun askotan termometroa ez zen 0 °C-tatik igo, horregaitik elurra metatzen joan zen arazo handiak eraginez eta zenbait tokitan 2 metroko altuera hartu zuen, Urbasan esaterako.\nHamarnaka hildako izan ziren Europa osoan.\nSiberiako goi presio gunea\nAire hotza Siberiatik Europara bidean wetterzentrale.de webgunean.\nAzken aldaketa 28 azaroa 2019(e)an, 09:38(e)tan\nOrriaren azken aldaketa: 28 azaroa 2019, 09:38.


Telebistako Serien VIII. Laborategia\nAurkezpen epea hurrengo 2021eko otsailaren 22an amaitzen da\nSGAE Fundazioak Antzerki Idazlanen, Zinema Gidoien eta Telebista Serieen Sorkuntza Laborategien deialdia egin du, 2021eko edizioari dagokionez. SGAEko bazkideei zuzenduta, idazketa eta sorkuntza sustatzea, eta egileei laguntza ematea da ekimen honen helburua.\nTelebista Serieak Sortzeko VIII. Laborategiaren epea ere ireki da. Parte hartu nahi duten entitateko kideek telebista-serieko proiektu bakarra aurkeztu beharko dute, egile bakarrekoa edo beste egile batzuekin elkarlanean, gaztelaniaz edo Espainiar Estatuko beste edozein hizkuntza koofizialetan, honako helbide elektroniko honen bidez: audiovisual@fundacionsgae.org.\nSektoreko profesionalek osatutako epaimahai bat, VIII. Laborategiko zuzendaria buru duena, gehienez sei proiektu aukeratzeaz arduratuko da. Proiektu horiek 2021eko martxotik ekainera bitartean jarriko dira abian, aurrez aurreko zein online saioetan. SGAE Fundazioak bere gain hartuko ditu parte-hartzaileen joan-etorrien kostuak.\nSGAE Fundazioak epaimahaiaren erabakia ezagutzera emango du 2021eko martxoan, eta 4.500 euro (zergak barne) emango dizkio egile finalistetako bakoitzari. Proiektu horiek Conecta FICTION delako SGAE Fundazioaren Pitching-ean aurkeztuko ditu, alegia, aukera paregabea Estatuko eta nazioarteko ekoizleen aurrean fikzio-proiektuak erakusteko, eta, bide batez, finantzaketa eta ekoizpen-akordioak erdiesteko.


Badator | Bizigiro | Berria\nEsana dago zientoka tokitan lehenago ere: paradoxa absurdoan bizi gara; telesailen urrezko aroa denean —ikusteko dago burbuilak zenbat iraungo duen—; euskal zinemak loreak pilatu dituenean han eta hemen; ez dago, apenas, atalkako euskal fikziorik. Go!azen nerabeentzako telesailaren arrakasta ahaztu gabe ere, urteak dira ez dela helduentzako lan bat ekoitzi eta egonkortu. Urteak dira aktoreek, zuzendariek, kamerariek edo gidoilariek ez dutela modu jarraituan lan egiteko aukerarik. Esana dago —baita Ekografiak atalean ere—, eta, beraz, alferkeria litzateke berriro gauza bera errepikatzea. Basoa erdi beteta ikusteko txanda da gaur. Edo, besterik ez bada, betetzeko bidean bederen. Badira motiboak horretarako. Itxura guztien arabera, badator, behingoz, hainbestetan aldarrikatutako fikzioa. Mantso, ezohiko bideetatik, merke(ago), labur. Baina badator.\nTentuz ospatzekoa da: badator fikzioa —bere herrenekin bada ere— geldialdi behartuan zeudenak zein hasiberriak lanean jartzera. Baina ez dezala, ahal dela, itzulerarako biderik egin. Etor dadila gelditu eta ugaritzeko.


Gobernu frantsesa �GAL berri baten atzean� egon litekeela uste dute - GARA\nJon Anza militante politikoa azkenekoz ikusi zutenetik hiru hilabete betetzen ziren atzo, eta ezker abertzaleko ordezkaritza zabal batek «gerra zikinaren berraktibatzearen aitzinean» gaudela ohartarazi nahi izan zion euskal gizarteari. Egoera honi aurre egitea ez dela soilik ezker abertzalearen erantzukizuna argudiatuta, eragile politiko eta sozialekin elkarrizketak egingo dituztela jakinarazi zuten Baionan egindako agerraldian eta «mintzatzeko eskaintza horri uko egitea» ez dutela onartuko.\nBatasuneko mahaikide Xabi Larraldek Gobernu espainolak Euskal Herriaren aurka abian duen «gerra osoko estrategiaren baitan» kokatu zuen iheslarien desagerpena eta, beraz, ekintza bakana ez dela azaldu zuen. Madrilek egun, errepresio «eskaintza osoa» zabalik duela salatu, eta ilegalizazioak, militanteen jazarpena eta sufritzen duten xantaia aipatu zituen.\nAlabaina, errepresio estrategia horri, zalantzarik gabe Estatu frantsesak bere ekarpena egiten diola esan zuen. Alde horretatik, Estatu frantsesean bertan dauden polizia baliabideak eta zerbitzu sekretuak aintzat harturik, polizia frantsesa atzean egon gabe Anza ezin desager zitekeela adierazi zuen. Ildo horretatik, bahiketa eta desagerpen kasu horiek Estatu frantseseko Barne Ministerioaren oniritzirik gabe nola gerta daitezkeen galdetu, eta «GAL berri baten abiatzearen parte» izan daitezkeen susmoa agertu zuen Batasuneko kideak agerraldian.\nEstatu frantseseko eta espainoleko gobernuek kudeatzen duten errepresio estrategia honen xedea ezker abertzalea Euskal Herriko agertoki politikotik «desagerraraztea» dela baieztatu zuen Larraldek; «azken finean, ezker abertzalea makurraraztea eta etsiaraztea da euren helburua», gaineratu zuen.\nAitzitik, «ez errepresioak, ez eta gerra zikinak ere» ezker abertzalearen borroka ez dutela eraldatuko esan eta «agertoki demokratiko bat erdietsi arte bere bidean jarraituko» duela berretsi zuen. Eta, horrez gain, «Jon non dago?» eta «zer egin duzue Jonekin?» galderei erantzuna aurkitu arte ez dutela etsiko adierazi zuen, galdera horiei erantzuna aurkitzea ezker abertzalearen egitekoa soilik ez dela zehaztuta.\n«Jonen arrastorik ere ez»\nHoriek horrela, eta Larraldek esandakoaren arabera, «egoeraren larritasunak bultzatuta», elkarrizketa erronda abiatuko dute datozen egunotan. «Inor ezin baita isilik geratu edo bere burua gertakari honetatik kanpo ezarri», adierazi zuen Batasuneko ordezkariak.\nAnza desagertu zenetik hiru hilabete eta salaketa judiziala jarri zenetik bi igaro direnean, Donostiako militantearen «arrastorik ere ez» dagoela eman zuen aditzera Askatasuneko eledun Anais Funosasek.\nGogoan izan zituen Barne ministro espainol Alfredo Perez Rubalcabaren zein Justizia ministro frantses Michele Alliot-Marieren hitzak, eta hiru hilotan jasotako erantzuna «mespretxuz eta irainez beterikoa» izan dela salatu zuen Funosasek, alboan Batasuneko, Segiko, LABeko eta iheslarien kolektiboko ordezkari ugari zituela. Ez zuen bere haserrea ezkutatu eta Anza «konpromiso handiko» militante politikoa dela esan eta horrelako adierazpenak benetan iraingarriak direla adierazi zuen.\nEzker abertzaleak eta Anzaren senideek euren kabuz egindako ikerketek zein araketa ofizialek emaitzarik eman ez dutenez, eta horri Euskal Herriaren historia hurbilean eta azken hiletan jazotako hainbat gertakari gehituta, «gerra zikinaren kasu berri bat dela» ondorioztatu zuen Funosasek.\nAzkenaldian Lapurdin, Nafarroa Beherean eta Zuberoan bereziki, baina oro har Estatu frantses osoan «kolaborazioaren aitzakiapean» Estatu espainoleko indar polizialek lehen baino eskumen gehiago dituztela adierazi zuen Funosasek: «Polizia espainolak hemen ditugu, gu guztion atzetik, atxiloketetan, galdeketetan armaturik».\nEz litzateke lehen bahiketa\nHorren erakusgarri gainera, iazko abenduan Donapaleun Juan Mari Mujika iheslari politikoari gertatutakoa ekarri zuen gogora, izan ere, ordu batzuetan bahituta izan zuten hainbat polizia espainolek. Lander Fernandez bilbotarraren bahiketa ere aipatu zuen Funosasek, bai eta herenegun Zigor Goikoetxearen etxearen kontrako erasoa ere. Haren baserrian margotuta agertu ziren «erasozko hitzak», eledunaren irudiko, argi eta garbi erakusten dute Euskal Herrian «gerra zikinaren estrategia indarrean dagoela».\n«non da jon?»\nHiru hilabete luze Jon Anza non dagoen galdetzen aritu eta bere arrastorik ez dagoela ikusirik, «zer egin duzue Jonekin?» galdera bota zuen Larraldek.


Txantxigorria – Mantala\nGozogintza — Araba, Bizkaia, Gipuzkoa\nTxantxigorria, txintxorta, txintxerra, txaltxigorria.\nEsaera zaharrak dioen bezala, txerriak dena ona du, burutik hasi eta isatsera. Txerri-hiltze garaian, toki askotan, gantzean geratzen ziren hondarrak eta haragi zati txikiak opil edo ogi gozo bat egiteko aprobetxatzeko ohitura zegoen eta hari deitzeko izen eta aldaera ugari erabiltzen ziren. Goi-mailako gozogintzarako produktu finak eta gozoki eskaintza amaigabea dauzkagun garai hauetan, txantxigorri apala aurkitzeko zaila den gutizia gastronomiko bilakatu da, etxeko txerri-hiltzeetatik ateratako beste produktu batzuen gisara.\nTxerri-hiltze sasoiko ohiko produktua da. Txerriaren haragi zati koipetsuenekin eta balio gutxienekoekin egiten da. Sutan jarri eta egosten utzita, gantza lortzen da. Gantz hori iragazi eta gorde egiten da. Opila sobratzen diren jaki puskekin (txintxortak edo txantxigorriak) egiten da.\nIrinarekin sumendi forma osatzen da eta erdian azukrea, gantz urtua, arrautza irabiatuak eta txintxorta ongi xehatuak botatzen dira. Hori guztia oratu egin behar da, pasta fin eta hanpatua lortu arte, eta pasta hori zati obalatutan ebaki behar da. Lodiera aldatu egiten da, tokiaren arabera. Opilak irinez hautseztatzen dira, arrautzaren gorringoarekin margotu eta, gainean, azukre pixka bat eransten zaio. Labean sartzen dira, gorritu arte.\nOsagai hauek behar ditugu: txintxortak, irina, azukrea, arrautzak eta txerri gantza. Limoi-birrindura ere erantsi ohi zaie. Leku batzuetan, horrez gain, legamia eta esnea erabiltzen dituzte.\nEuskal Herri osoan ohiko produktua da. Estatuan ere egiten dituzte, baina beste osagai batzuekin (intxaurrak, mahaspasak eta kanela, gazituak eta abar).\n6.- Gaur egungo ekoizpena eta bolumena:\nTxantxigorria oraindik egiten da, bai etxean (eskala txikian), bai ogia eta gozokiak egur labean egiten dituzten okin artisauek ere. Beti zuzeneko salmentaren bidez merkaturatzen dituzte, dela azoka edo merkatuetan, dela tokiko okindegietan.


Esteribar | Eugi\nEsteribar ibarreko kontzejua da, eta 363 biztanle ditu (2020). Itsas-mailatik 643 metrora dago eta Iruñetik 27,6 km-ra, Arga ibaiaren ezkerraldean. Iparraldean Baztanekin du muga, hegoaldean Urtasunekin, ekialdean Zilbetirekin eta mendebaldean Iragirekin. AUTOFREN-SEINSA kautxua eraldatzeko industria du herrian.\nGaur egungo Eugi urtegiaren ertzean dago, 1973an inauguratutako Eugiko urtegia deitutakoaren ertzean hain zuzen. 70eko hamarkadan Arga ibaiaren iturburuan Iruñea eta Iruñerriko eskualdea hornitzeko eraikitako urtegia da. Urtegiko uren azpian geratu ziren besteak beste, basoa, labea, Baltasarren okindegia (Eugiko okina zena) eta errota bere presarekin. Urtegia eraikitzeko lanek eragin handia izan zuten ibarreko bizilagunen bizitzan; izan ere, 5 urtez, paisaiarik hurbilena pixkanaka eraldatzen joan baitzen.\nErrege jaurerriaren antzinako tokia izan zen, 1280an 181 soldatako petxa zor zuen, eta beste 25 "afari" erakoak gehi errotaren ordainsariak. Orreagako Santa Mariak (1319) idientzako zenbait lursail erosi zituen.\n1835-1845eko udal erreformetara arte Esteribarko diputatuak eta etxeen txandakatze bidez izendatutako errejidore batek gobernatzen zuten herria.\nBere mugapean egon ziren Eugiko Errege aroztegia edo errementaria eta Olazarreko burdinola. Honen historia, estu lotuta dago Nafarroako Metalgintzarekin eta baita Eugi eta Orbaizetako olekin. 1847an eskola zuen, eta bertako maisuak 30 gari erregu eta 600 erreal jasotzen zituen urtean, ikasleek egiten zituzten ordainketez gain; posta bailarako balijeroaren bidez (garaiko postari lana egiten zuena) jasotzen zuten herritarrek, eta bideak ferra-bide txikiak ziren. Honetaz gain, aduana eta kuartel-etxea ere bazeuden.\nSan Gil eliza, Eugiko herrigunean kokatua, 1898an eraikitako eliza modernoa da, baina 1961-1963 urteen artean ia erabat berritua.\nBeste eliza bat ordezten du. Bertan, XVII. mendearen amaieran, Joan de Garaicoechea eta Oiz eta Miguel de Barrechea harginek egin zituzten dorrearen, kanpandorrearen eta sakristiaren lanak.\nKanpoaldean, tenplua, arrosa koloreko harrizko multzo noblea da, non elizpea eta dorrea nabarmentzen diren, fatxadaren aldean. Arkupea zirkuluerdiko arkupea da, eta oinplano karratuko dorre baten oinarria da. Zirkuluerdiko hutsuneak ditu kanpaietarako eta erremate-kapitelerako.\nZilarrezko urregintzako bi pieza izan ezik (bata, XVII. mendearen lehen erdikoa; bestea, kaliza purista leuna, identifikatu gabeko zilar-markakoa; eta, 1886. urtekoa, GARCIA autorearen markako zilar-kopoiari dagokiona) elizan gordetzen diren gainerako pieza eta pinturak modernoak dira. Horien artean daude Presbiterioko freskoko pinturak, Lozano Sotés artistak, Francis Bartolozzi emazteak eta Rafael senar-emazteen semeak eginak.\nEugiko mugapean, Kintoko basoaren baitan, Eugiko Munizioen Errege Fabrika edo armaolaren hondakin izugarriak ikus ditzakegu. 10.000 m2-ko monumentu-multzoa da, eta 500 bat pertsona bizi izan ziren antzinako biztanle-gunea ere hartzen du. XVIII. mendeko ospe hura egiturara mugatzen da egun. Arga ibaiaren gaineko arkuak dira hobekien kontserbatutako hondarrak.\nFrantziako mugaren ondoan, leku estrategikoan, baliabide natural ugari zeuden lekuan, 1766an ezarri zen Eugiko Errege Arma Fabrika, mendiko ezpondara egokituz. Olaberriko parajean kokatu eta jardunean egon zen 1794an frantsesek Konbentzioaren gerran suntsitu zuten arte. Kanoietarako munizioa eta burdinazko arma arinak ekoizten zituzten batik bat. Zerbitzua eman zuen urteetan, erantsitako herrixka bat sortu zen, non 500 pertsona bizi izan ziren. Bazeuden eskola, mediku etxea eta kapera bat ere.\nXVIII. mendean industria aitzindari hau Koroarentzat funtsezkoa izan bazen ere, Eugiko armagintzan aurrekariak bazeuden, hiru burdinola izatera iritsi zena.\nHorrela, bada, XV. eta XVII. mendeen artean, Olaondo inguruan burdinola haietako bat egon zen, egungo urtegiaren azpian, eta, ondoren, Olazarrera eraman zen, ibaian gora 4 km-ra, gaur egun, Urkiagako mendatetik Iruritarako bidegurutzean dagoena. Filipe II.ak 1536an erosi zuen, eta Milango eliteko armaginak bertaratu ziren lanera. Batez ere, kaskoak, armadurak, burdinurtuzko bonbak, granadak eta kalibre desberdineko munizioa egiten ziren bertan. Arma horietako asko eta ekoizpen bitxienetako zenbait, hala nola Filipe III.aren eta Filipe IV.aren haur-armadurak, munduko onenen artean daude, eta ikusgai daude Madrilgo Armeria Museoan.\nGaur egun, Eugiko Errege Arma Fabrikaren hondakinek, bere egituraren esentzia mantentzen dute, eta bere arku eta harresietako batzuk ikus daitezke, Kintoko pagoen itzalean dauden sastraken azpian ezkutaturik. Nafarroako Gobernuak Kultur Intereseko Ondasun (BIC) izendatu zuen 2016an, monumentu eta gune arkeologiko izendapenarekin. Eugiko Kontzejuak bere berreskurapen arkeologikoa sustatu zuen mugaz gaindiko "Yelmo" programaren baitan. Programa hau "Nafarroako magnesitak" enpresak eta Europar Batasunak finantzatu zuten (Feder funtsen bidez) Pirinioetako Lan Elkartearekin lankidetzan.\nHerriaren erdian OLONDO Erreferentzia Historikoko Zentroa dago, eta haren erakusketari esker, Eugiren historian murgildu, antzinako arma fabrikarekin harritu edo herri txiki horrek dituen ingurune naturalaz, ohiturez eta tradizioez gozatu ahal izango du bisitariak.\nIrailaren 1etik 4ra ospatzen dira San Gilen omenez.\nUrtero, ekainean, mugaz gaindiko Artisautza Azoka egiten da Eugin, eta euskal herri-kirolen erakustaldiak, lanbide tradizionalak eta dastatze gastronomikoak izaten dira besteak beste.


Euskal Herrian Euskarazek kalejira koloretsuekin abiarazi du Ezabaketa Astea - GARA\nEuskal Herrian Euskarazek kalejira koloretsuekin abiarazi du Ezabaketa Astea\nEuskarak irakaskuntzan duen presentzia eskasa salatzeko kalejira aldarrikatzaileak egin zituzten atzo Donostian eta Iruñean EHEk antolatuta. Ondoren, elkarretaratzeak egin zituzten bi hiriburuetan. Ekimen horiekin urtero egiten duten Ezabaketa Asteari hasiera eman dio EHEk.\nDatorren larunbatera arte iraungo duen hizkuntza eskubideen aldeko Ezabaketa Astea hasi zuen atzo Euskal Herrian Euskaraz taldeak. Duela hiru ha- markada hasitako bidearekin irakaskuntza arloan euskara bermatzea lortu nahi dute.\nAtzokoan, Ezabaketa Asteari hasiera emateko kalejirak egin zituzten Donostian eta Iruñean. Eguerdian hasi ziren hiriburuetako kaleetako gaztelaniazko seinaleak pegatinekin estaltzen. «Hizkuntza zapalkuntzaren aurrean, eskola euskalduna!» lelopean, kalejira aldarrikatzaileetan parodiak egin zituzten. Izan ere, Iruñean Nafarroako Hezkuntza kontseilari Alberto Catalanen mozorroak eta Donostian Araba, Gipuzkoa eta Bizkaiko Hezkuntza Sailburu Isabel Celaarenak jantzi zituzten.\nDonostian zein Iruñean, 12.30ean, elkarretaratzeak egin zituzten UPN eta PSE-EEren egoitzen aurrean. Hiri bakoitzean 50 euskaltzale inguru bildu ziren.\nEkimenak, aste osoan\nIaz lurralde zatiketa eta bertatik eratorritako hizkuntza politiken ondorioak azalerazteko helburuarekin ekin zioten Ezabaketa Asteari. Aurten, berriz, ideia horretan sakonduko dute irakaskuntzaren alorrari leku berezia eskainiz, betiere aurreko urteotako helburuak ahaztu gabe.\nEHEren ustez, euskararen aurkako erasoa eskolatik bertatik hasten da, ikasleen euskalduntzeko eskubidea urratuz. Nafarroa Behera, Lapurdi eta Zuberoan, euskararen ofizialtasuna baztertzeaz gain, irakasle euskaldunak egotea ere ez dute bermatzen.\nAraba, Bizkaia eta Gipuzkoan, A, B eta D ereduek huts egin dute talde euskaltzalearen aburuz, ikastetxeetatik ateratzen diren hiru ikasletik bik ez baitute euskara behar bezala menperatzen. Gainera, ingelesa euskararen kaltetan indartuko duen eredu bat ezarri dutela salatu dute. Nafarroa Garaiari dagokionez, Euskararen Legean oinarrituta hizkuntza eskubideak hiru eremutan banatzeaz gain, A, B eta G ereduen porrotaren ostean, HELLO eta TIL ereduak ezarri dituzte orain.\nEHEk aste guztian prestatu ditu ekimenak Euskal Herri osoan zehar. Azaroaren 26an, esaterako, Donibane Lohizune eta Ziburu artean, UMPko Michelle Alliot Marieren etxe ondoraino eramango dute bertso-ezabaketa poteoa 18.00etatik aurrera.\nHorrez gain, eskuorri banaketak, bazkariak, mural margotzeak, bideo emanaldiak, kalejirak eta abar egingo dituzte azaroaren 27ra bitartean. EHEk hizkuntza zapalkuntza agerian uzteko tokian tokiko ekimenetan parte hartzeko deialdia luzatu die herritarrei.\nD ereduaren alde egin dute Euskal Autonomia Erkidegoko ikasleen %75ek. Isabel Celaaren Hezkuntza Sailak, bien bitartean, eredu hirueledunaren alde egin du euskararen kaltetan.\nEHEren ustez, hizkuntza gehiago ikasteak ez du zertan euskararen kalterako izan behar. Hori bai, horretarako, Euskal Herriak ikasle euskaldun eleanitzak sortuko dituen eskola behar duela uste du.


China Orange O Ring fabrikatzaileak eta hornitzaileak - Zhonggao\nO Ring laranja\nOrange O Ring abantaila nagusia: Lehenik eta behin, ezaugarri anti-kimiko bikaina. Ia euskarri guztiei aplikatzen zaie.Bigarrenean, tenperatura tartea oso zabala da. (-30 ° C-tik 200 ° C ingurura). Hirugarrena, konpresioaren aurkako funtzioa oso ona da. Lau olio-froga, alkalien erresistentzia, elastiko ona eta bizitza luzea.\nOrange O Ring Deskribapena:\nO eraztun laranja parametroa:\nHot Tags: Laranja O Ring, Fabrika, Neurrira, Fabrikatzaileak, Txina, Merkea, Hornitzaileak


Jendartea ala gizartea: ñabardurak eta hautua • ZUZEU\nJendartea ala gizartea: ñabardurak eta hautua\nJendartea ala gizartea: ñabardurak eta hautua –\nAzken aldi honetan asko erabiltzen da jendartea, gizartea hitzaren partez. Sinonimoak dira? Euskaltzaindiak argituko digu kontua.\nJendarte eta gizarte sinonimoak dira? Bai? Ez? Zein da berba bakoitzaren jatorria eta esangura? Aspaldian piztu zen zalantzak bizirik dirau, hein handi batean. Duda-mudak uxatzeko, hona hemen Xabier Kintana Akademiako idazkariak Gipuzkoako Foru Aldundiko Euskara zuzendari nagusiari 2011ko urriaren 19an idatzitako gutuna, non euskaltzainak gai honi buruzko azalpen luze eta mamitsuak ematen dituen.\nOrduko hartan, Aldundiak erdarazko sociedad-société kontzeptua adierazteko, euskaraz gizarte ala jendarte, bietako zein den egokiena galdetzen zion Akademiari. Hona hemen Kintanaren erantzun arrazoitua:\nJasoa dugu Euskaltzaindian zure 2011ko urriaren 13ko gutuna. Horretan, erdarazko sociedad-société kontzeptua adierazteko, euskaraz gizarte ala jendarte, bietako zein den egokiena galdetzen diguzu, hor ezkuta litekeen sexismo eta emakumeen kontrako bereizkeriak uxatzeko.\nLehenengo eta behin, esan behar dizut, txalotzekoa iruditzen zaidala, erabat, erakusten duzun kezka, eta berdintzaile izan nahi duen administrazio batean guztiz eskertzekoa, bai eta Kontsulta egitean Euskaltzaindian ezartzen duzun konfiantza ere.\nEuskarak, dakizunez, -munduko beste hizkuntza askoren antzera (txinera, japoniera, turkiera, finlandiera, georgiera, kitxua etab.)- ez du genero gramatikalik, eta, horrexegatik, adibidez, ‘langile bat’ esaten denean, hor ez da adierazten pertsonaren lanbidea besterik, espainieraz ez bezala, un trabajador ala una trabajadora ote den argitu gabe. Alde horretatik, hizkuntzari dagokionez, normalean euskaraz ez da gertatzen inguruko erdaretan, nahi gabe ere, egiten diren ‘nahitaezko bereizkeriarik’.\nIzaki bizidunekin ere, gehienetan, holako bat aipatzen denean (txakurra, txoria, arraina, eulia, karramarroa, txirla, lehoia, sugea, arranoa, balea…) izaki horren kontzeptu orokorra eskaintzen da, baina bakoitzaren sexuaz ezer azaltzeke. Dakizunez, kasu hauetan, generoa adierazteko, oinarrizko hitzari euskaraz ar edo eme hitzak eransten zaizkio (txakur arra, lehoi emea, suge arra, astemea…).\nHala eta guztiz ere, etxeko animalia gutxi batzuen kasuan, beste hizkuntza askotan ere egin ohi denez, badira arrak eta emeak izendatzeko izen bereziak: behor/zaldi, ahuntz/aker, behi/zezen, ardi/ahari, ordots/ahardi, eta noski, gauza bera gertatzen da senidetasuna adierazten duten berba batzuetan ere emakume/gizon, emazte/senar, neska/ mutil, ama/aita, lehengusina/ lehengusu, izeba/osaba, anaia, neba/arreba/ahizpa… esaterako, nahiz eta, hauetan ere, inoiz hitz bakarra erabili sexu bietarako: gurasoak, umeak, ilobak, bilobak, se-nideak, ahaideak, haurrideak, asabak… Dena den, taldeak adierazteko, ez dira beti genero biak aipatzen (aita-amak, neska-mutilak, seme-alabak, izeba-osabak edo jaun-andreak kasuetan bezala) eta badira soldaduak, erlijiosoak, behorrak, ardiak, ahuntzak bezalako kolektiboak ere, horietan maiz ofizialak, fraideak eta mojak, zaldiak, ahariak eta akerrak ere osagarri izan arren.\nGaldetzen duzun kasu konkretuan, aipaturiko bi hitz horiez gainera, gizarte eta jendarte, bada, gutxienez, beste bat ere: lagunarte. Hirurek, esangurari dagokionez, badute gune komun bat, eta kasu konkretu batzuetan sinonimoak ere izan daitezke, baina neurri batean. Horrela, pertsona bati beste pertsona batzuekin ibiltzea gustatzen bazaio, oso lagunartekoa, guztiz gizartekoa edota erabat jendartekoa dela esan dezakegu. Halere, hor sinonimia osorik ez da izaten. Adibidez, “toki batean gizarteko problemak direla” esaten denean, ez da “jendarteko problemak” edo “pertsonarteko problemak” entzutean ulertuko genukeena bera ulertzen. Normalean, lehen kasuan “arazo orokorragoak eta sozialak”, bigarrenean “jende konkretuen arteko tratu edo harremanetako gorabeherak”, eta hirugarrenean “nolabaiteko (adis)kidetasuna dutenen arteko arazoak” izaten direlako. Beraz, erdarazko ‘sociedad’, maila formal, abstraktu eta orokorrean, aipatu nahi denean, gizarte hitza da, euskaraz hobestekoa.\nGizarte hitzaren osagaietan giza– agertzeak ez dakarkio, berez, hitzari inolako konnotazio sexistarik, norbaitek, erdarazko adibide eta ereduak gidari hartuta, hitzaren azken osagarria era hertsiegiaz ikusi eta halakotzat salatzen hasi nahi izateko. Gogoan izan, gainera, giza- errotik, bereziki ‘gizon’ adierako hitz batzuez aparte, badirela ‘pertsona abstraktu’ esangurako beste berba elkartu ugari ere: gizabide, gizadi, gizabanako, gizeraile, gizajale, gizaki, gizalan, gizaldi, gizalde, gizalege, gizaldra, giza ezaguera, giza gorputza… inork sexistatzat jotzen ez dituenak. Gauza bera gertatzen da, halaber, espainierazko homo, humano, homínido, humanoide kultismoekin ere, guztiak hombre arruntarekin lotuak, eta, dirudienez, etorkiz humus ‘lurra’ hitzetik eratorriak (gogoan izan Jainkoak gizakia lurrez moldatu zuelako mitoa antzinako kultura askotan hedaturik zegoela, eta ez, soilik, juduen artean).\nBestetik, ez dezagun ahantz, euskaraz jende hitzak, `pertsonen multzoa’ esanguraz gainera, ‘mota, klase’ ere esan nahi duela, eta maiz animaliak eta gauzak aipatzeko erabiltzen dela anitz tokitan: zamari-jendea ‘zaldiak’, ardi-jendea, ‘ardiak’, zuri-jendea ‘arropa zuria’.\nHizkuntza batzuek, egia da, badute ‘gizaki’ kontzeptua adierazteko hitz berezirik. Alemanak, adibidez, Mann ‘gizona’ren ondoan badu Mensch (edonola ere berau ere Mann-etik eratorria), edota georgierak (katzi / adamiani), baina ingelesak, espainolak, frantsesak, italierak eta errusierak, aldiz, ez, eta hortik ez dator, nahitaezko ondoriotzat, Koldo Mitxelenak berak aspaldian argi eta garbi salatu zuenez, emakumezkoen aurkako bereizkeriarik bat ere.\nAlemanez baleari Walfisch (lit. ‘balea-arraina’) eta dortokari Schildkröte (lit. ‘apo ezkutuduna’, ‘apo babestua’, Cfr. euskarazko apoarmatua) edo marmokari ingelesez jellyfish (lit. ‘gelatinazko arraina’) deitzeak ez du esan nahi alemanek ez dakitela baleak ugaztunak eta dortokak narrastiak direnik, edo ingelesek marmoka moluskotzat ez daukatenik ere. Hots, hizkuntzazko tradizio zaharrak ez du, ezin bestean, hiztunen jakituria, edo ezjakintasuna, moldatzen.\nIldo berean, baina alderantziz, Europako hizkuntza gutxik egiten dute, euskarak eta kitxuak bezala, anaia/neba (kitx. wawki/turi) eta arreba/ahizpa (kitx. pani/ñaña) bezalako banaketarik, eta, halere, ez dirudi kanpoko inork gure eskema laukoitza imitatzeko irrika handirik erakusten duenik, haien sailkapena, bistan dagoenez, gurea baino urriagoa eta ‘pobreagoa’ izan arren.\nAzken buruan, okerrak eta abusuak, egotekotan, hizkuntzetan ez baina mintzaira konkretu horiek darabiltzaten gizarteen kultura, ideologia, lege edo fede-aurreiritzietan egoten dira. Pentsa dezagun, adibidez, maskulinoa eta femeninoa ongi bereizten duten hizkuntza indoeuropar edota, areago oraindik, semitikoetan, zeintzuetan, nahitaez, presidente/presidenta, juez/jueza, profesor/profesora, soldadu/*soldadusa moduko adibide ugariez gainera, hamar arteko zenbaki guztietan ere nahitaez maskulinoa eta femeninoa bereizi beharra dagoen (Cfr. esp. uno/una, fr. un/une).\nHor dira, bestalde, euskararekin batera, generorik izaten ez duten hizkuntza eransle ugariak (txinera, japoniera, kitxua, aimara, nawatl eta amerindiar gehienak), baina horrek esan nahi al du horien hiztunak horregatik berdinzaleagoak eta hain matxista ez direnik? Izan ere, hizkuntzaren molde eta esapideak gora behera, hara hor zer nolako ezberdintasunak egoten diren, gizarteetan bertakoen kultura, erlijio-mota, ideologia eta legeria aurrerazale edota atzerakoiaren arabera, emakumeekiko tratu, eskubide eta berdintasun-mailari dagokionez. Gainera, denbora ere ezin ahantzizko faktorea da. Horregatik, garai bateko lexikoa, urte eta mendeen joan-etorrian, onerako zein txarrerako, konnotazioaz, eta are esanguraz ere, erabat alda daiteke (Cfr. karlista, liberala, sozialista, nazionalista, protestantea, komunista, proletario, noble, pueblo, gente, nacional, monárquico, colonia, conquistador, cristianizar, militar, criado, policía, funcionario, denunciar, islámico, dialecto, lengua…).\nBeraz, gorago esandakoaren eta adibideen arabera, ez dirudi bidezkoa denik, ez eta beharrezkoa ere, erdarazko kulturen, moden eta komunikabideen presioari men eginez, euskaldunok, mimetismozko sokatiran, orain maila apalagoko beste sinonimo batzuk bultzatzen jardutea, euskaraz azken mendean behintzat hedatzea lortu dugun gizarte hitz jada aski ezagun eta finkatua baztertu eta ordezkatzeko. Hori, azken finean, gaurko euskara moderno estandarraren batasunari kalte egitea litzateke, Peneloperen gogoko egin-desegiteko jolas arriskutsuan murgiltzearren.\nEmandako argibideak zure galderari erantzuteko aski izango direlakoan, adeitasunez agurtzen zaitu:\nXabier Kintana Urtiaga (Euskaltzaindiaren idazkariak)\nJendartea ala gizartea Jendartea ala gizartea Jendartea ala gizartea Jendartea ala gizartea Jendartea ala gizartea Jendartea ala gizartea Jendartea ala gizartea Jendartea ala gizartea Jendartea ala gizartea Jendartea ala gizartea\nEuskaltzaindia, euskara, gizartea, jendartea\n10 pentsamendu “Jendartea ala gizartea: ñabardurak eta hautua”-ri buruz\ngogoeta 2018-04-01 19:21\nPrimerako erantzuna, bai hoixe!\n2 ataletan laburtzen da:\na) “Gizarte” hitzak ez du inolaz ere emakumea baztertzen, bere jatorria ez delako “gizon artean”, baizik eta “gizaki artean”. Hau da, “entre humanos”.\nBeraz, ez pentsa “jendarte” esateagatik emakumeoi inolako mesederik egiten zaigunik.\nb) Nahiko lan dugu euskarari eusten, diglosiari aurre egiten, orain “moda” baten jarraikeriari kasu egiteko. Nahiko lan dugu erdaldunek “sozietate”, “gizarte” dela ikas dezaten, orain, are gehiago nahastu behar izateko (adib: gizarte langile=trabajador social)\nHortaz, “gizarte” da hobetsi beharrekoa.\nZarate 2018-04-01 20:03\nAndre gazte bat naiz, eta ergelkeri bat iruditzen zait “gizarte” hitzak baztertu egiten gaituela esatea.\nAurreko mezuak dioen bezala, hitzak dioena da: gizaki artean.\nHego 2018-04-01 22:00\nNazkagarria da feminismoaren izenean hizkuntzak erabat eraldatzea. Gazteleraz presidenta erabiltzeak ez du zentzurik inork ez duelako “caminanta, estudianta, cantanta, calmanta, lactanta” erabiltzen, neutroak diren hitzak feminizatzea tentelkeria hutsa da.\nganbaratxotik 2018-04-02 12:33\na) Eta “gizaki” nondik etorri da?\nb) Eta iparraldean jendea, gizarteren tokian jendarte esaten ari dena betidanik, oker ibiliko da hortaz?\nc) Euskaltzain guztiak iritzi berekoak dira? Emakumezkoak ere bai?\nerantzuna 2018-04-02 19:36\n“Sociedad” hiztegian bilatuz gero, “jendarte” ez da ageri:\nFrantsesez bilatuz gero, agertzen da, baina ñabardura azalduz:\n“Jendarte” bilatuz gero:\nJendarte “gentío” edo “grupo de gente” esateko balio dezake. Erabilera mugatua du beraz. Ezin da erabili “gizarte” ordezkatzeko. Are gutxiago arrazoi ideologiko mugatuagatik euskarari korapilo berri bat gehitu, orain arteko adostasuna apurtuz.\nOndo azaldu du Euskaltzaindiako arduradunak, adibide mordoekin gainera.\nHego 2018-04-02 13:54\n“Jende” hitzak latinezko gens hitzan du bere sorburua eta familiaren arteko leinuarekin du zerikusia. Beraz, zuzentasun politikoa hizkuntzan ere ezarri nahi duzuenok matxistak edo xenofoboak izatea erabaki beharko duzue.\nPostmodernismo tentelaren menpean ez gauden pertsona normaloi berdin zaigu zer nolako etimologia duten hitz hauek.\nganbaratxotik 2018-04-02 20:23\n1. Jendarte eta gizarte erabiltzearen aldekoa naiz,biak ala biak. Baliokideak direnez, kontestuaren arabera bata edo bestea.\n2. Xabier Kintana-ri giza erro edo sustraidun hitz edo berba jatorra ahaztu zaio: gizajoa. Nik dakidala ez zaio inoiz ere andre, emazte edo emakumeari lotzen. Hauei gajo (gaxo) dagokielakoan nago.\n3. Aditua ez izanda ere uste 100 urte baino gehiagotan darabilte euskal hiztunek jendarte (iparraldean behintzat), beraz jatortasunari begiratzen bazaio puxtarri gehiago beharko lituzke. Neohizkuntza (gizarte), paleohizkuntza (jendarte). Bestetik, iparraldeko euskalkien hiztun gutxituekiko keinu polita izango litzateke zalantzarik gabe.\n4. Nago, hemen ere euskal sektarismoa azaleratzen zaigula: Sektore politiko jakinak erabiltzeko hautua hartu duenez ba jada ez du balio.\nimanolA 2018-04-08 19:05\n1) Argi esan dute ez direla erabat baliokide.\n2) Ez da posible “neska gizajoa”, “emakume gizajoa”? Bai, noski posible da, nola bestela?\n3) Iparralden 100 urtez erabiltzen? Iturriren bat? Egia da, ez zara aditua.\n4) Ezker abertzaleak erabat onartua du “gizarte”. Berdintasun alorrean lan egiten dutenek beren soldata justifikatzeko eta postureo egiteko erabiltzen dute, baina ez gizartearen gehiengoak (hara, “gizarte” erabili dut!)\nJuan Inazio Hartsuaga 2018-04-02 21:20\nOrotariko hiztegiak “sociedad” itzulpena ematen du, besteak beste, bai “jendarte”, bai eta “gizarte” sarreretan. Lehena iparraldean eta azkena hegoaldean gehienbat. Alde horretatik sinonimotzat jo daitezke. Halere, azken mende erdiko hizkera jasoan eta idatzian “gizarte” hobetsi ohi da, hegoaldeak izan duen pisu handiagoa dela eta. Duela urte batzuk berriz, hobespen hori aldatzeko saioa abian da, genero arrazoiak aldarrikatuta.\nEuskararen baitan suma daitezke hiru generoko egitura zahar orokor baten arrastoak: Maskulinoa, femeninoa eta neutroa, Aditzean, toka eta nokaren ondoan xuka dugu horren lekuko. Animalia izenetan ere berdin, artikuluan adierazten den bezala. Eta hiztegiak erakusten digunez, euskaraz gauzak,izan, neutroak dira berez, Honenbestez pentsa daiteke neutroa zela lehenesten zen modua, testuinguruak generoa zehaztea eskatzen ez zuenean.\nIndoeuropar kulturetan berriz, bi genero baino ez izateko joera dago,- maskulinoa eta femeninoa, alegia-, eta horrekin batera, neutrotasuna maskulinoaz adierazteko araua.\nKolonizatuta gauzkan kulturaren eraginez, euskararen hiru generoko egitura hori pixkanaka ahuldu egin da eta biko egituraren eragina gero eta nabarmenagoa da. Hainbat adjektibok neutro izateari utzi diote : “Andre potola” edo “neska mimosa” errazago entzungo dugu gaur “andre potoloa” edo “neska mimosoa” baino. Baina ondo aurretik ere, aspaldidanik ari dira horrelakoak gertatzen: “Sehaska” eta “senide” hitz neutro moduan erabiltzen ditugun arren, garbi dago “sen” maskulinoren (“senar”, “seme”) garapenak direla eta bertan beraz termino maskulinoak bereganatu duela neutroaren esparrua. Hasi gintezke “haurride” proposatzen “senide” ordez, eta zerbait asmatzen “sehaska” ordezkatzeko, “haurraska” edo “umaska” hiztegian ez datozenez gero. Baina maskulinoa neutroaz jabetu den kasu guztietan hiztegia aldatu behar dugu, badugu galtza bete lan. Genero ikuspegitik, “senide” arbuiatzea baino interesgarriagoa iruditzen zait “senidetasuna” erabiltzea “anaitasuna” ugariak ordezkatzeko.\nDena den, litekeena da “gizartearen” kasuan beste fenomenoa gertatua, hots, termino neutroa esparru maskulinoa hartua. Izan ere, guztiz onartua ez dagoen baina egiantzarik falta ez duen etimologia proposamen baten arabera, “gi-zon” edo “ki-zon”, “haragi-lurra” bezala itzuli beharko litzateke, eta nekazaritzarekin batera zabaldutako gizakiaren jatorri ktonikoaren mitoa adieraziko luke. Hori horrela balitz, “gizon” terminoa “pertsona” adieraerarekin sortu eta geroztik maskulino bihurturiko hitza litzateke, gero “giza” aldaeraz itzulbidea eginez neutrotasuna errekuperatu duena.\nHonenbestez ikus daiteke nola gauzak normalean, lehen soan diruditenak baino korapilatsuago izan ohi diren, eta beraz, nik esan behar banu, oso gordin eta nabarmen sexistatzat jo daitezkeen adierazpenez aparte, hobe hizkuntza pake-pakean utzi eta ukituren bat ematekotan, narotu, zaulitu eta bizkortzeko eman, auzitan jartzeko baino. Eta nosk, berezko neutrotasuna gehiago trakestu ez dakigun erdaren eraginez.\nInsistentzia 2019-10-22 21:52\nBeno, ofiziala da: egiturako goi jaun-andereek erabaki dute jendarte eta soilik jendarte erabili behar dela.\nHurrengoa auskalo zer izango den, ezaugarri hau ala besteko gif gehiago erabiltzea twitterren, kohesio hitza errepikatzea loroen modura, Antartidako komikigile transespezisten grebarekin bat egitea, gizaki ordez jendaki hobestea…


Txikipark, lehen abentura - Elorrioko Txintxirri Ikastola\nTxikipark, lehen abentura\n» Txikipark, lehen abentura\n2, 3, 4 eta 5 urtekoak Txiki parkera egin dute txangoa. 2 urtekoak lehenengoz irten dira ikastolatik autobusez eta euren poztasun aurpegiak ikustekoak ziren. Gurasoen urduritasuna eta poza ikastolako patioan nabaritu izan dira ere. Zelako emozioa!\nAutobusera igotzeaz batera hasi da gure abentura, baina alaitasunez beteriko bidaia egin dugu Bilboraino. Txiki parken umeek salto, dantza eta brinko ugari egin dituzte. Ondoren…..ikastolara bueltatzeko ordua heldu da. Bueltako bidaia polita eta lasaia izan da. Umeek irteerarekin asetuta eta indarrak galduta bueltatu dira.\nOso ondo pasatu dugu!!!!!!


Hiru hautagai izango dituzte Athletic-en hauteskundeak - Bilbo - Uriola.eus\nPablo Martínez Canibe 2022-05-24 13:07\nIbaiganeko jauregia (Argazkia: Athletic Club)\nJon Uriarte izan da haren hautagaitza aurkeztu duen azkena. Rikardo Barkala izan lehena eta Iñaki Aretxabaletak jarraitu zion. Ekainaren 24an bazkideek Aitor Elizegiren ondorengoa erabakiko dute. Marcelinok alde egin ondoren, entrenatzailea izango da hauteskundeen gakoetako bat.\nUda mugitua izango da Ibaiganen ezinbestean. Denboraldi zalantzati baten ostean azken asteetan Athletic-en inguruko albisteak hauteskundeetan fokuratu dira taldearen ibilbidean baino. Apurka-apurka izen ezberdinak ateratzen joan ziren eta hilabete baten faltan hiru hautagai egongo dira. Hau gertatzen den bosgarren aldia. Ricardo Barkala izan zen aurkeztu zen lehena. Bilboko portuaren presidenteak akordio batera heltzeko asmoa izan zuen hasieratik taldeko lehendakaria izateko baina bi aurkari izango ditu Ibaiganeko bidean.\nProposamen eta ideia anitz atera dira aste hauetan hautagaien ahoetatik baina dudarik gakoetako bat entrenatzailearena izango da. Marcelinok, bera azaldu duen moduan ez du hautagaien konfiantza osoa sentitu eta taldea uztea erabaki du. Horren ondorioz, boto-emaileen konfiantza irabazteko puntu garrantzitsu bat izango da.\nBarkala izan da entrenatzaile proposamen gehien ekarri dituena bere aurkezpenean. "Maila handiko sei edo zazpi entrenatzailerekin hitz egin dugu", adierazi zuen Carlton hotelean egindako aurkezpenean. Hala ere ez zuen horietako inoren izena aipatu. Iñaki Arechabaleta bigarren hautagaia eta Vocento taldeko Kontseilari Delegatuaren albokoa dena, erabakiagoa zuen entrenatzailea bere aurkezpenean ikusarazi zuen moduan: "Argi daukagu zein entrenatzaile mota behar duen Athletic-ek. Joko-estilo intentsoa, oldarkortsua eta zuzena behar du taldeak eta horretarako entrenatzaile gutxi daude; ez diogu buelta gehiegirik eman". Entrenatzailea eta kirol zuzendaria ekainaren 10 eta 15aren artean emango ditu ezagutzera deustuarrak.\nBere postua mantenduko duena, Iraia Iturregi da Arechabaleta lehendakari izanez gero. Jokalariak erakartzeko nesken taldean inbertsioa egingo dutela aipatu du. Hala ere, nesken taldeak ez du garrantzi handirik hartu hautagaien diskurtsoetan. Jon Uriarte, aurkezten azkena, atzo eman zuen bere hautagaitzaren berri denboraldia amaitu arte amaitu nahi zuelako, oraindik ez ditu aurkeztu bere hauteskunde-programaren nondik norakoak.\nLezamaz ezin ahaztu\nLezama izan da beste gaietako bat. Athleticen harrobi beti dago jomugan hauteskunde guztietan eta garrantzi handia hartu du Arechabaletaren hitzetan aurkezpenean adierazi zuen moduan: "Ezin da onartu Celta, Betis, Valentzia eta Villarreal bezalako taldeak metodologian eta giza baliabideetan gu gainditzea". Hori saihesteko Red Bull enpresaren taldeen eta Ajax edo Benfica taldeek egiten duten lanak aztertu dituela onartu du. Esperientziadun eta denboraldi bakoitzaren amaieran egindako lana gardentasunez ebaluatuko duten profesionalak kontratatuko dituela aipatu du.\nHorrez gain fitxaketak egitea espero du. 63 urteko deustuarrak azaldu duen moduan hornidura-funtsaren arabera, taldeak dirua dauka. Hala ere azpimarratu du taldea epe ertainean "iraunkorra" izan behar duela.\nRicardo Barkalak ere Lezamaren garrantzia aipatu zuen: "Gure lehiakortasun-abantaila nagusia izango da beti. Zerbaitek balioa ematen badigu, gure harrobia da ". Athletic edozein jokalari euskaldunaren helmuga izatea nahi du Arechabaletak. Era berean talentua mantentzea garrantzitsua izango dela azpimarratu du.\nHaien oraingo karguei begira Barkalak hasieran iragarri zuen Bilboko portuko kargua utziko zuela irabaziz gero baina azkenik ideia hori baztertu du: "Printzipioz, ez da bateraezina. 26an Portu Agintaritzako buru izaten jarraituko dut. Egiaztatzen badugu ezinezkoa dela bi lehendakaritzei eustea, modu ordenatuan utziko ditut nire eginkizunak portuan".\nGuztiz ezberdina izango da Arechabaletaren intentzioa taldean ehuneko ehunean kontzentratuta egon nahi duelako. Vocento taldean lan egiten du baina azaldu du taldeak ez duela "inolako interesik Athletic-en" eta Ibaiganera heltzen bada lan hori utziko du. Barkalak PNV-rekin duen loturagatik galdetu diotenean azaldu du haren hautagaitza "interes pertsonal, politiko eta ideologikoetatik at" egongo dela erantzun du.\nHaien hautagaitza onartua izateko bozkatu dezaketen bazkideen %5ren sinadura jaso beharko dute ekainaren 4aren aurretik. Hau da, 2.000 boto. Barkala Mónica Durango eta Carlos del Campo zuzendari ohiekin joango da boto horien bila. Marta Areizaga, Mario Fernández Elejalde eta Iñaki Goirizelaia, EHU-ko errektore ohia izango dira Barkalaren laguntzaile.\nAzken orduko hautagaia\nPresa handiagoa izan beharko du Jon Uriarte. Izan ere, aste bat beranduagoa aurkeztu du bere hautagaitza eta denbora gutxiago izango du 2.000 sinadura horiek lortzeko. Hala ere, bere taldearekin batera hura lortzeko esperantza dauka. 43 urteko enpresaria hautagai gazteena izango da. Bere taldea 40 eta 50 urte arteko enpresaroz osatuta egongo da eta sektore anitzetakoak badira ere, harreman handia daukate berrikuntzaren munduarekin. Faktore hori, gazteen botoa eskuratzeko baliagarri balio lezake. Hurrengo egunetan zehar bere ideien nondik norakoak aurkezten joango da Uriarte.


Dieta psoriasia - Psorimilk\nOinarri dieta baduzu psoriasia da mantentze-azido-alkalinoak oreka gorputzean. Eta alkalino erreakzio behar baino askoz gehiago azido.\nBeraz, eguneroko sarrerarekin elikagai psoriasia izan behar 65-75% alcali formando, eta 25-35% azido-osatuz. Lehen formando alkalinoak dira barazki eta fruta. Azidoa, besteak beste, produktuak dituen proteina, almidoia, gantzak eta olioa, haragi-produktuak, zerealak, krema, gazta, patata.\nLehenengo eta behin, dieta psoriasia handi bat dakar uraren erabilera egun, beharrezkoa da edan 7-10 betaurrekoak. Are gehiago, hobeto edan bakarrik araztua ur distilatu eta freskoa zukuak.\nHainbat errezeta eta dieta, cogitavit eta hautatutako prozesuan ikasten gaixotasun hau, gehiago argi eta erraz ulertzeko geratzen elikadura eta nutrizio egokia dieta guztiz beharrak asetzeko jateko.\nSaiatu eta erabaki zein dieta psoriasia doitzeko izango Duzu hobeto.\nDieta eta elikadura psoriasia\nBeraz, zenbait arau eta elikadura jarraibideak psoriasia eta zer egin behar osatuko dute dieta egokia:\nBeharrezkoa da eguneroko anoa hiru zatitan zeuden fruta eta barazki freskoak. Lehenik eta behin, entsalada beets, azenarioak eta aza. Era berean, dieta gehitu behar celeriac, tipula, baratxuri, cumin, aneta, pepinoak, eta abar.\nBeste zati bat, dieta behar osatuko dute proteina (haziak, fruta eta fruitu lehorrak, proteina arrautzak, haragi giharrak).\nEta azken zatian eguneroko dieta psoriasia — buckwheat, garagar, ilarrak eta babarrunak. Abantaila da naturalen erabilera gozokiak — datak, mahaspasekin, apricots lehorrak.\nZer ez jan psoriasia\nLehenik eta behin, dieta psoriasia izan behar free zitriko, txokolatea, esne osoa altua duten gantz edukia. Ezin duzu jan kantitate handiak eztia eta produktuak, horien artean, pigmentu gorri bat, horien artean, tomateak, piperrak, marrubiak eta beste batzuk — produktu horiek dira, zer ez jan psoriasia, edozein kasutan.\nElikadura egokia psoriasia, ona azalaren egoera, eta, beraz, behar duzu ukatu erabilera garratza, minak, erre, gozoa. Era berean, arreta gatza sarrerarekin eta saiatu bere kontsumoa murrizteko eta beste elikagai gaziak.\nDebekatuta dago elikagai psoriasia duten horiek dira, ahal dute alergia erreakzioak dira, oso txarrak psoriasia tratamendua. Behar arreta berezia ordaindu behar alkohola psoriasia, bere erabilera behar izan larriki koa.\nZer egin dezaket jan psoriasia\nGehien erabilgarria gauza dieta psoriasia da, erabili landare-olioak gantz-azido poliinsaturatuak konposizioa. Horiek azido beharrezkoak dira ematen antiinflamatorioak eta anti-alergia prozesuak gorputza.\nMantentzeko gibela jan behar duzu elikagai zuntz ugari. Halaber, zuntz gakoa da kolon mugimendua erregularra da, mantentze-mineral oreka eta bermatuz metabolismoa normal.\nHori dela eta, garrantzitsua produktuak psoriasia daude hainbat entsaladak landare-olioa, porridge eta oatmeal, entsalada, behi gibela, gazta, gaztanbera.\nMantentzeko indarra ontziaren hormak, azala, azazkalak, gorputza funtsezko bitaminak eta psoriasia beharra horiek nabarmen handitzen da.\nDieta psoriasia paziente ere behar du, besteak beste, bitamina A, B eta D. gain osasuna mantentzeko azazkalak, ilea eta azala, bitaminak psoriasia baldintza nerbio-sistema.\nDieta bat egiteko psoriasia sartu behar beets. It dauka, b bitamina, provitamin a eta kopuru handi bat organiko magnesioa, iodoa, zinka, manganesoa, aberatsa burdina, magnesioa eta abar.\nDieta psoriasia, besteak beste, gorputzaren garbiketa, eta honek lagunduko digu barau psoriasia (astean 20 edo 30 ordu baraualdi). Saiatu albo batera egun horretan ez da ezer jan, eta edan ezik, ur distilatu. Ondoren, egun bat baraualdi, goizean, jan ahal izango duzu, entsalada bat beets, azenarioak eta aza, edan fraide tea psoriasia, eta, ondoren, berriro ordutegia dieta.\nEmaitza ostean, baraualdi eta dieting psoriasia izugarria da, eta 2-3 aste sentitu ahal izango duzu hobekuntza gorputzaren egoera. Ez ahaztu alkohola ez da onartzen.\nDenean portaera denean koherentziaz aplikatu dieta psoriasia duzu nabarituko nola aldatu azala baldintza eta ez dago gehiago izango eragozpenak saihesteko aske eta baketsua bizitza ez da argi eta garbi ikusgai aztarnak psoriasia.


Onintza Enbeita: “ Hizkuntzari esker komunikatzen gara, eta komunitate baten mundu ikuskera, komunitate horren hizkuntzak definitzen du ondoen” — Unibertsitatea.Net\nHemen zaude: Hasiera › Ziztu bizian › Onintza Enbeita: “ Hizkuntzari esker komunikatzen gara, eta komunitate baten mundu ikuskera, komunitate horren hizkuntzak definitzen du ondoen”\nOnintza Enbeita: “ Hizkuntzari esker komunikatzen gara, eta komunitate baten mundu ikuskera, komunitate horren hizkuntzak definitzen du ondoen”\n2012/07/05 - unibertsitatea.net\nOnintza Enbeita Kazetaritzan lizentziatua da. Zenbait hedabideetan lan egin eta gaur egun Diputatuen Biltzarrean Iñaki Antigüedad ordezkatu du.\nOnintza Enbeita Kazetaritzan lizentziatua da. 2007an Euskal Kulturgintzaren transmisioa graduondokoa ikasi zuen eta zenbait hedabideetan lan egin du. Besteak beste, Euskaldunon Egunkarian, Berrian, Mihiluzen, Wazemanken, Labayru Ikastegian eta Emunen. Horrez gain, Argian, Euskadi Irratian, Berrian, Busturialdeako Hitzan, Bizkaiko Hitzan, Frida aldizkarian, Bizkaia irratian, Euskal Telebistako hainbat mahai ingurutan kolaboratu du.\nTxikitatik trebea izan zara bertsotan. Zorte hori duzuen askok kazetaritza ikastea erabakitzen duzue. Letretarako duzun dohain berezia toperaino lantzen ikasteko ikasi nahi zenuelako da? Edo beste arrazoi batengatik izan zen? Oroitzen zara zure aukeraren arrazoiaz?\nOso argi neukan kazetaritza ikasi nahi nuela. Nik uste dut kazetaritzak eta bertsolaritzak badutela gauza komun bat: komunikazioa. Niri gauzak kontatzea gustatzen zait, sentitzen dudana edo kezkatzen nauena azaltzea, eta kazetaritzak zein bertsolaritzak eman didate horretarako bidea.\nGainera, bai kazetariak eta bai bertsolariak gauza askori buruz jakin behar du zeozer, baina gutxitan du aukera ezertan sakontzeko. Beti adi egoteko behar horrek ere lotzen ditu niretzat kazetaritza eta bertsolaritza.\nGehien kazetaritza idatzia gustatzen zait. Ondoen moldatzen naizen espresio bidea delako akaso.\nIkasketak asterakoan imajinatutakoa topa zenuen? Espero zenuenaren berdina izan zen unibertsitatea?\nHasi, gogotsu hasi nintzen, baina azken urtera orduko ikusten nuen ikasgai batzuk sobera zeudela. Lau urtean hainbat gauza errepikatzen ari ginela iruditu zitzaidan, eta zenbait gauza ikasi gabe uzten genituela. Hala ere, denborarekin konturatu naiz unibertsitateak lanbidearen oinarria eman behar duela. Gauza asko ezin dira ikasi lanean hasi arte, eta norberak frogatu arte zelan egin behar diren gauzak. Hori bai, nik uste dut edozein gaitan dela garrantzitsua oinarri sendoa izatea.\nZer bota zenuen falta?\nPraktika gehiago egitea unibertsitatean bertan. Gutxi idazten genuen irudipena izan dute beti, eta ikus-entzunezkoak egiten ari zirenentzat bideo edizioa, argazkilaritza… gehiago lantzea falta zela uste dut.\nGuk material gehiena edo guztia euskaraz geneukan. Hala ere, pentsatzen dut dagokionak egin beharko lukeela euskaraz egindako lanak argitaratzeko eta bideratzeko.\nHizkuntzak berez, zubiak dira. Hizkuntzari esker komunikatzen gara, eta komunitate baten mundu ikuskera, komunitate horren hizkuntzak definitzen du ondoen. Beraz, hizkuntza oztopoa dela esateak ez du zentzurik.\nHizkuntzak umetatik modu naturalagoan lantzearen aldekoa naiz, baina gurean ez dago hori. Daukazu edo gaztelania edo euskara, eta normalean elkarren etsaitzat hartzen diren hizkuntza bi dira. Zuk karrera egiten duzun hizkuntzan egiten duzula, lanean hasten zarenean zure ama hizkuntzan lan egiten baduzu, badaude bideak lanari zure ama hizkuntza eransteko.\nEtorkizunean ez dakit zer gertatuko den, baina ordua dugu edozein gaitan euskaraz lasai hitz egiteko aukera izateko.\nZortzi urterekin bertso eskolan hasi zinen baina ordurako aitonari ikasitako bertsoak bazenekizkien buruz. 1992an hasi zinen bertso lehiaketetan parte hartzen eta hortik aurrera, hainbatetan, finalista izan zara. Azkena, 2009ko Bertsolari Txapelketa Nagusian, final-aurrekoen bigarren itzulira heldu zinela. Horrez gain, kazetaria izan zara Egunkarian, Berrian eta Matrakan eta Labayru Institutuan irakasle gisa aritu zara. Guzti hori gutxi izango balitz, Diputatuen Biltzarrean Iñaki Antigüedad ordezkatu duzu. Nola moldatzen zara guzti horrekin?\nDena ez dut aldi berean egin, e?! Ahalik ondoen antolatu eta momentu bakoitzean esku artean daukadanari ilusioz heltzen diot. Beti ez naiz ondo moldatzen hartzen ditudan lan guztietan, baina saiatu egiten naiz. Behin biziko gara, eta bizitzak ematen dizkigun aukerak aprobetxatu egin behar, ahal dela egin gabekorik ez uzteko.\nEtorkizunean deskantsatu egin nahi dut, bizitza lasaiago hartzen ikasi, eta astia badut, liburu bat idatzi.


HERMES [Hermes] Birkin 35 □ Denbora poltsa dut Kushuberu zilarrezko metalezko burdineria emakumeak [aurrez jabetzakoa] ー The best place to buy Brand Bags Watches Jewelry, Bramo!\nHOME > Marka > Hermes > Birkin > Item xehetasunak\nSalmenta prezioa： USD 9,098.01(Zerga barne)\nProduktuen kudeaketa zenbakia (produktuaren URLa)：2658-ki-05296-nk\nKudeaketa Ez. ki-05296-nk\nProduktuaren izena Birkin 35 poltsa\nModelo zenbakia □ Denbora (2005 ekoizpena)\n（cm） W buruz 35 cm × H 25 cm × D 17,5 cm\nKudeatu buruz: 35 cm\nzehaztapena Biratu blokeoaren parentesi irekitzea eta ixtea\nosagarri X 1 tekla\nForma apur bat, marratu, tristea, azalak metalezko burdinetan ikusten dira eta gainazalak urratzen ditu, sakatzen, eta abar. Iluntasuna izkina haria eta izkinako haria ikusten da. Urratsez eta zikinkeria arina dauka heldulekuan. Irekitzeko eta ixteko irekiera, larruaren zatiak larruazala kentzen duen zatia ere badago. Barruan, orbanak eta hariak ikusten dira, eta luma zikinkeria eta hariak poltsikoan sentitzen dira, baina ez dago kalte handirik, oro har, eta oraindik ere mezenasgoa dugu.\nIruzkina Birkin 35. Hermes\nSarrera bat da. Marroi argia\nKolore zilarrezko metalezko burdineria\nLuxuaren dotorezia izango da.\nIreki eta ixteko poltsiko zabal irekia\nBiltegiratze ahalmen handia dago.\nMarroian oinarritutako kolorea moda da\nAzentu eta jarduera ugari ere bada\nBenetako puntu bat besterik ez da puntu bat bezala, lehen mailako irabazlea baita.


Martindegiko poligonoa berrantolatzeko plan berezia onartu du Udal Gobernuak\n‘Gomaytex’ ondoan, pabeloi bat eta urbanizazio berria egingo dute. Ereñotzun 24 etxe egiteko urbanizazio proiektua ere onartu du Gobernu Batzarrak eta etxeen proiektua bera ere tramitean da.\nMartindegi ondoan dagoen industria poligonoa berrantolatzeko plan berezia onartu du aste honetako Gobernu Batzarrak. Astigarragan Txalaka poligonoa martxan jartzeak ekarri du inguru guzti hori berrantolatzea. Hernaniko aldeari dagokionez, Gomaytex ondoan pabeloi berria egingo da eta inguruko urbanizazioa ere bai. Ergobitik Martindegirako atzeko bide bat moztuta dago, eta urbanizazioaren barruan bide horri segida emango zaio rotonda aldera. Bestalde, Akarregiko poligonoan beste pabeloi bat egiteko eskaera ere onartu du aste honetako Gobernu Batzarrak.\nEreñotzun 24 etxebizitza egiteko prestaketa lanak hasita daude. Gobernuak hasierako onarpena eman dio urbanizazio proiektuari, eta etxeak egiteko proiektua bera ere gutxi barru onartuko du, atzo pasa baitzuen Hirigintzako tramitea. Auzolan programa\nAuzolan formazio eta lan programa bat da eta bilatzen duena da salario soziala edo tankerako laguntzen bat jasotzen duten pertsonak lan munduan sartzea. Udalak programa horretan sartzeko eskatu dio Jaurlaritzari. Hernaniko kasuan, zortzi pertsona arituko dira formazio ikastaro eta lanean, garbitasun industrialean.\nElkarbizitza gaietarako Batzorde espezifikoa izango du Udalak Proposamena hurrengo Plenora joango da, Bozeramaile Batzordeak onartuta.\nHernaniko Udalak elkarbizitzarekin zerikusia duten gaietarako Batzorde espezifiko bat izango du. Gobernuaren proposamena da eta herriko elkarbizitza hobetzea da helburua nagusia. Joxean Rekondo Alkatearen esanetan, elkarbizitza lehentasuneko gaia da Udal gobernuarentzat, eta Udalak heldu egin dio dagokion erantzukizunari. Alkateak aitortu du Bizikidetza Batzordearena ez dela lan erreza, gai konplejoa delako, eta are gehiago Hernani bezalako herri batean.\nBizikidetza Batzordea, Hirigintza edo gainerako batzordeak bezalaxe, parte hartze aldetik erabat organu irekia eta publikoa izango da. Berez, ez du erabaki ahalmenik, baina hor onartzen diren proposamenak dijoaz gero Pleno edo Gobernu Batzarrera. Batzordean botoa korporazioko ordezkari politikoek dute botoa. Iniziatiba berri hau Bozeramaile batzordean eztabaidatu da aste honetan eta aldeko diktamenarekin datorren asteko Plenora joango da.\nElkarbizitza Batzordearen atzean dagoen planteamendua da Udala dela “herritarrengandik hurbilen dagoen erakundea eta berari dagokiola bizikidetzaren kalitatea etengabe hobetzea”. Plenora joango den proposamenaren esanetan “Elkarrekin bizitzeak ez du esan nahi denak uniformeak izan behar dugunik. Elkarrekin bizitzea komunitatean bizitzen ikastea da, biolentziak edo biolentzia mehatxuak ideia desberdinak dituzten pertsonen arteko harremanak zeharkatu gabe. Alde horretatik, planteamendu honen apustua da”komunitatea behetik gora berriz ereikitzea, guztion arteko elkarbizitza errealitate bihurtuta”. Era berean, kontsideratzen du elkarrekin bizitzea dela aniztasuna eta desberdintasuna integratzeko mekanismoa etengabe bilatzea, eta gizarteko kide guztien arteko elkartasuna eta komunikazioa bultzatzea. Ekintzak\nElkarbizitza Batzorde honek aurrera eraman litzakeen ekintzei dagokionez, bi ardatz planteatzen dira. Batetik, Udalak berak zuzenean antolatu ditzakeen ekintzak egongo lirateke, eta bestetik herritarren iniziatibak bultzatzeko asmoa du. Batzordea hilero bilduko litzateke.\nElkarbizitza Batzordea Jarduera markoa\n- Demokrazia eta askatasuna defendatzeko eta euskal gizartearen aniztasuna errespetatzeko adierazpen zibikoa (EUDELen adierazpena).\n- Pertsona guztien giza eskubideen defentsa.\n- Gerraren eta terrorismoaren zarrasta edo mehatxua jasan duten edo jasaten ari direnekiko elkartasuna.\n- Herritarren parte hartzea sustatzea.\n- Elkarrizketa eta komunikazioa integrazio politikorako eta gizarte kohesiorako tresna gisa.\n- Eusko Legebiltzarrak eta Eusko Jaurlaritzak udalerrirako aurrikusiak dituzten planak garatzeko lankidetza.\nErrugbi taldea irabaztera aterako da bihar Leonen, 13:00etan. Badirudi Leongoa kategoriako talde bajuenetakoa izango dela, baina, hernaniarrak ez dute konfiatu behar eta partidu hauek atera beharra dauzkate, maila berrian ondo ibiltzeko. Bestalde, lesioak eta abar medio, Hernani jendez justu dabil bigarren taldea osatzeko eta deia luzatu dio jendeari, bigarren talderik gabe ez baitago lehenengorik. Futbola\ngaraipena nahi du Erregional mailako taldea ligako bosgarren garaipenaren bila aterako da gaur Donostiako Mirakruzko Jasonebaso zelaian, 19:15etan, Eibartarrak taldearen kontra. Goiko muturrean badaude bost talde partidurik galdu gabe eta horri eustea da helburua.\nBestalde Emakumezkoen Ligako taldeak lehen garaipena nahi du bihar, 10:30etan Jasonebason, Zumaiakoren kontra.\nBigarren jardunaldian lehen garaipena lortu nahi du Hernaniko mutilen taldeak gaur kiroldegian, 18:00etan. Lehen jardunaldiko partidua baino errazagoa du gaurkoa Hernanik, eta ondo bidean irabazi beharko luke.\nBestalde, nesken taldeak bihar jokatuko du 12:30etan Bilbon. Lehen garaipenaren bila irtengo dira, baina, oso partidu zaila dute. Pelota\nPaleta goma eta eskuz\nHernaniko pelotazaleek zita dute gaur arratsaldeko 16:30etan, Hernaniko kiroldegian. Ordu horretan paleta gomako partidua jokatu da: Jauregi eta Lucas, Zabala eta Lujanbioren kontra. Segidan esku pelotako bi partidu izango dira: Garmendia eta Muñoz, Igeldoko Lizardi taldeko bikotearen kontra; eta Unai Ezeiza Segurako Tantoloetxeko jokalariaren kontra. San Joan Konpartsaren ensaioak izango dira gaur Biterin\nSan Joan Konpartsak Euskal dantza entsaioak egiten ditu larunbatero: fandango, arin-arin, mutil-dantza, mutxikoak eta abar. Ikasteko gogoa duenak aukera dauka dantza egitera joateko, gaur, goizeko 11:00etatik-13:00etara. San Joan Konpartsako kideek jakitera eman dute entsaiotara joateak ez duela zerikusirik Konpartsan parte hartzearekin eta interesatuak nahi dutenean eta konpromezu gabe azaldu litezkeela entsaioetara. Haur festa gaur arratsaldean Osiñagako Arriatsu eskolan\nOsiñagako auzo elkarteak haurrentzako festa antolatu du gaurko Arriatsun. Ume jolasak, gurasoentzako txokolatea... arra-tsalde pasa ederra egiteko aukera izango da 16:00etan hasita. Hegazti Harrapakarien erakustaldia atzeratua eguraldi txarragatik\nBerriak elkarteak antolatuta hegazti harrapakarien erakustaldia zen egitekoa atzo arratsaldean, baina bertan behera geratu da euria zela eta. Datorren ostiralean egingo da erakustaldia, eguraldiak laguntzen badu behintzat. Nafarroa Oinezera joateko bi autobusak beteta\nDobera euskera elkarteak bi autobus jarri ditu Nafarroa Oinezera joateko eta dagoeneko ez dago tokirik, biak bete baitira. Irteera bihar da, goizeko 09:00etan Atsegindegitik. Buelta lehenengo orrira


Wikiloc - ibilbideak Orixol Etxaguen zirkularra - Etxaguen, País Vasco (España)- GPS track\nOrixol Etxaguen zirkularra\nEtxaguen / Orixol / Ipizte - Etxaguen (senderismo)\nAramaioko Etxaguen auzoan hasi eta bukatzen den ibilbidea. Igoeraren zati haundiena baso artetik igarotzen da eta bereziki zati hau da ibilbideko zatirik atseginena. Horretarako, Lezeagako mendi lepora iristean, GR baten seinale zuri-gorriak jarraitzeak lagun dezake, momentu batzuetan hauek jarraitzea zaila den arren.\nTontorrera iritsi ondoren, mendilerroan aurrera jarraitzen du bideak. Ibilbide honetan zertxobait laburtu dugu bidea, tarte batean aldapa handi batetik jeitsiz, ondoren jarraituko genukeen bidea harrapatuz.\nHori egin ondoren, bide polit eta lasai batetik itzultzen da bidea abiatu garen puntura.\nKaixo, zure lagunak ibilbide interesgarri hau topatu du Orixol Etxaguen zirkularra https://eu.wikiloc.com/ibilbide-senderismo/orixol-etxaguen-zirkularra-20288708 Ondo izan, Wikiloc - Munduko GPS ibilbide eta interesguneak\nHice esta ruta con bainamakil\nPide a bainamakil que te añada como compañero en esta ruta\nSigue a bainamakil y descubre nuevas rutas


Irekia Eusko Jaurlaritza - Gobierno Vasco :: 500.000 euro Lanbide Heziketan Erasmus+ mugikortasun programak laguntzeko (Gobernu Bilera 2019-06-18)\n500.000 euroko zenbatekoa duen Agindu honen helburua da, Erasmus+ programaren 2019ko deialdian ikaskuntza arrazoiengatik pertsonak mugitzeko onartutako mugikortasun-proiektuak kofinantzatzeko dirulaguntzak ematea, betiere mugikortasun-proiektu horiek 2019 eta 2020 urteetan gauzatzen badira. Mugikortasun horien azken hartzaileak Euskal Autonomia Erkidegoko Lanbide Heziketan matrikulatutako edo titulatutako ikasleak (bai Erdi Mailako Heziketa Zikloetakoak, bai Goi Mailako Zikloetakoak) edo euskal Lanbide Heziketako irakasleak izan daitezke.\n696 ikasle eta 158 irakasle\n2018-2019 ikasturte honetan Euskadiko Lanbide Heziketako 696 ikaslek jaso dituzte orotara, bai ikastetxe publikoetakoek bai itunpekoek, Erasmus+ mugikortasun proiektuetan parte hartzeko laguntza hauek, iazko deialdien bidez. Irakasleak berriz, 158 izan dira. Gehienek ikasturtean zehar egin dute dagoeneko Europako herrialderen batean prestakuntza egonaldia, baina horietako batzuk oraindik aste hauetan prestakuntza jasotzen ari dira jomuga izan dituzten herrialdeetako enpresa edo erakundetan.


Baheketa masiboa egingo du Osakidetzak gaurtik ostegunera : Oarsoaldeko Hitza\nBaheketa masiboa egingo du Osakidetzak gaurtik ostegunera\nMartxoaren 14tik atzora arte Zumardian, Diputazio Plazan eta horien inguruan dauden tabernetara joan direnak deitu dituzte PCR probak egitera.\nBaheketa masiboa antolatu du Osakidetzak Errenteria-Oreretan. Martxoaren 14tik atzora arte Zumardian, Diputazio Plazan eta horien inguruan dauden tabernetara joan direnak deitu dituzte PCR probak egitera. Proba horiek, gaur eguerdian hasi eta ostegun arratsaldera arte egingo dituzte Merkatuzarren. Zehazki, gaur 14:15etik 19:30era egingo dituzte probak, eta bihar eta etzi, berriz, 08:30etik 19:30era.\nAipatutako denbora epe horretan eremu horietan izandako herritarrek Iztietako osasun zentrora deitu beharko dute hitzordua eskatzeko 08:00etatik 20:00etara (943 00 79 40), edo osasun kontseiluko telefono zenbakira, 900 20 30 50.


BALBULETAKO SALMENTA ORDEZKARIEN BILKURA OSPATU DA ASTE HONETAN - Ampo\nGroup / Sormenaren etxea / BALBULETAKO SALMENTA ORDEZKARIEN BILKURA OSPATU DA ASTE HONETAN\nBALBULETAKO SALMENTA ORDEZKARIEN BILKURA OSPATU DA ASTE HONETAN\nAMPOren balbuletako dibisioak salmenta ordezkari eta agente sare zabal bat du egun munduan zehar, 60 herrialde baino gehiagotan presentzia aktiboa duelarik. Gauzak honela, aurtengo urtearen analisia burutu eta batez ere 2018rako estrategia komertziala marrazteko helburuarekin, balbuletako salmenta ordezkarien bilkura ospatu dute aste honetan zehar Idiazabalen, besteak beste, ondorengo herrialdeetako salmenta ordezkarien bisitak jaso dituztelarik; Txina, India, Estatu Batuak, Erresuma Batua, Espainia, Australia, Tailandia, Errusia, etab.\nAsteartetik ostegunera bitartean AMPOren antolakuntza eraldaketa eta aurrerapen teknikoen berri eman zitzaien, baita garatutako produktu eta teknologia berrien berri ere. Honez gain, AMPOren 2017-2020 Plan Estrategiko berria ere nabarmendua izan zen bilkura honetan. Etorkizuneko proiektuen inguruko informazioa, planta berrien inguruko informazioa, merkatu garapen berrien inguruko informazioa,… helarazi zitzaielarik. Hau guztia salmenta ordezkariak AMPOren estrategia berriarekin lerrokatzeko helburuarekin. Bestalde, aurten abian jarritako LEAN kulturaren inguruko proiektuak ere aurkeztu ziren. Filosofia berri honek bi helburu garbi ditu. Alde batetik, bezeroei balio erantsi altuagoa eskaintzea eta beste alde batetik, etengabeko garapen eta bikaintasunari dagokionez, organizazio erreferente bat izatea. Amaitzeko, garrantzitsua da ere aipatzea salmenta ordezkariek bilera guztietan izan zuten rol aktiboa, non hainbat proiekturen inguruko informazioa partekatzeaz gain, gure bezeroen behar eta eskakizunak ere helarazi zizkiguten.\nAMPOren estrategia nagusia bezeroak fidelizatzea da, euren beharretara moldatu eta lehen mailako produktu eta zerbitzuak eskainiz.\nBilkurako azken egunean nabarmendu behar da delegatu guztiek aukera izan zutela AMPOren garapen berritzaileenak bertatik bertara ezagutzeko, baita instalakuntza berriak ere. Tartean, Mekanizaziorako pabilioi berria, non mekanizaturako makina adimendunak instalatu diren.\nKOOP ALDIZKARIAN AMPOREN INGURUKO ERREPORTAIA


- Josep-Pere Peyró antzerkigile eta zuzendaria zein Mar Aguiló dantzari eta koreografoa arituko dira Menorcan ospatuko diren Max Sarien edizio berri honen taularaketan\n-Sari-emaria 2022ko ekainaren 6an izango da Maóko Antzoki Nagusian\nSGAE Fundazioak Arte Eszenikoen Max Sarien XXV. edizioa definitzen duten kartela eta leloa iragarri ditu. Balearretako bi sortzailek, Josep-Pere Peyró antzerkigile eta zuzendari eszenikoak, eta Mar Aguiló Dantza Konpainia Nazionaleko dantzagileak, nonbait sustrai mediterraneoarrak eta ozeanoaren korronteak islatuko dituzte Maóko Antzoki Nagusiko agertokian, aurtengo leloak zentzu osoa ematen dion iraganetik orainerako bidaia batean: itsasoak sortzen zaituen horretan.\nMenorcako Max Sariak emateko ekitaldia datorren ekainaren 6an ospatuko da, Maóko Antzoki Nagusian. SGAE Fundazioak antolatuta, honako hauen laguntza dute: Illes Balerseko Gobernua, Menorcako Consell Insularra, Menorcako Turisme Fomente Fundazioa, Kultura eta Kirol Ministerioa INAEM delako Instituaren bidez, baita Eulen eta Ernest & Young taldeak ere. Sari-emaria 20:00etatik aurrera emango du RTVEko La 2 kateak, Canal Internacional eta RTVE Play kateen bidez ere zabalduz.\nPere-Peyro eszenografoak adierazi duenez: “batera sortzeko prozesu guztiak aberasgarriak dira eta eskuzabaltasun handia eskatzen dute. Iturri desberdinetatik edaten duten mundu artistikoak bateragarriak dira, gure kasuan, Mar dantzaren diziplinatik dator, gorputzaren adierazpenetik, mugimendutik hain zuzen ere, eta ni idazkera dramatikotik, aldiz. Gainera, adinak garai desberdinetan kokatu gaitu, belaunaldi desberdinetan, alegia. Bi errealitate horiek antolatzea eta bateratzea gure lana izan da, niretzat zirraragarria izan dena halaber; zeregin aberatsa eta batere arrunta ez dena. Ildo horretan, eskertzen dut SGAE Fundazioaren enkargua, lankidetza hori posible egin duelako. Ekitaldia hau zuzentzeak, zazpi urtez antzokitik urrun egon ondoren, eta azken bostetan formatu txikian lan eginez itzultzeak, formatu handira bueltatzea suposatzen du niretzat, hau da, bakarka bidaiatu ondoren, berriz sortzaileen kolektibo baten baitan integratzea».\n‘Itsasoak sortzen zaituen horretan’, Arte Eszenikoen XXV. Max Sarien leloa\nBelaunaldi eta disziplina bi baina mezu bakarra: itsasoak sortzen zaituen horretan. “Mediterraneo itsasoa aukeratzen dugu iragana eta oraina batzen dituen eta gure arteen etorkizuna iragartzen duen espazio sinboliko erraldoi gisa. Dena itsasotik dator eta dena itsasora doa, hori gure lelo artistikoa litzateke”.\nGainera, komunitate oso baten jai-topaketa ospatu nahi dugu, pandemiaren ondorioz bi urteko paralisitik ateratzen ari den diziplina artistiko batek elkartuta. Munduari esatea, hemen jarraitzen dugu: aktiboak eta sortzaileak gara, nahiz eta etorkizun konplexua eta zalantzazkoa izan. Baikorrak gara eta gugan sinesten dugu. Ez dugu inoiz erraza izan, eta hemen gaude! ", diote ekitalduaren arduradun artistikoek.\nBiak ala biak Maóko Antzoki Nagusiko banbalinen artean egongo dira ekainaren seian, Max Sarien ekitaldi bat lehen aldiz hartzen duen eszenatokia izanda. Berorretan balearretako kultur adierazpenari keinu argiak egingo zaizkio: «Sari-emaria Balear Uharteetako lurraldean dagoen kultura eszenikoaren aberastasuna erakusteko aukera bat da, eta gogoratu behar da, halaber, kultura hau tradizio luze batetik datorrela arte eszenikoen munduan, ia dena mundu heleniko klasikoarekin hasi baitzen” gogararazi du Peyrok. “Sari-emaria tradiziotik edaten duen Mediterraneo batekin parekatu nahi dugu, itsas sentsual eta jai giroko batekin, ekaiztsu eta bortitz batekin, Mediterraneo liriko batekin, denera, non kultura ezberdinak batu egiten diren. Horren guztiaren erakusketa egin nahi dugu”.\nHorrela, itsasoa dibertimendu-gune gisa, meditazio-gune gisa, bere haserrea, sabela eta jainkoen mantenugaia erakusten dituenean potentzia natural gisa eta Estatuko kulturako artista garrantzitsuenetako batzuen inspirazio-iturri gisa deskubrituko dugu: “eszena bakoitzak garenaren alderdi bat adierazten du. Katalanera presente egongo da, eta mundua sentitzeko eta ikusteko gure prestakuntza, Mediterraneoko tradizio horretatik edaten duen hori, alegia. Gure izateko eta egoteko modua gauza guztietan eta guztien aurrean: musika, kantua, dantza, janaria, umorea eta paisaiak. Ikusten dugun eta, aldi berean, ikusten gaituen paisaia handi honek, iraganeko korronteak (klasikoak) eta gure oinak bustitzen dituen oraina uztartzen dituen itsasoa nabigatzen duten erreferente unibertsalak aurkituko ditugu prestatzen ari garen gala honetan”, gaineratu dute artista arduradunek.\n“Iraganaren izenean hainbat pertsonaia gonbidatu ditugu eskuartean dugun festa honetara: Afrodita, Antigona edo eta Lorca eta Shakespeare autoreak”. José Luís Alonso de Santos dramaturgo sarituarekin partekatzeko aukera izango dute guzti-guztiek, “elkarren artean barre egin eta ondo pasa dezaten”. Edizio berezi honetako Ohorezko Saria denak protagonismo berezia izango du emaria telebistaz jarraituko duen publikoaren aurrean, eta bertakoen artean ere, bide batez. “Utz iezadazue pedantekeria bat esaten”, gaineratu du Peyrók, izan ere, “Lacan esan zuen bezala: denok, sortzaile haiek eta gu, ez gara soilik existitzen, horrez gain ere, tematiak gara”.\nEspainiako opera-antzokirik zaharrenean, estreinakoz\nMaóko Antzokia ere protgaonista dugu. Operara zuzendutako Espainiako lehen esparru eszenikotzat jotzen da, eta zuzendariek musika-lirikan tradizio luzea duen publiko bati (Maóri) huts ez egitea espero dute. "Edizio hau Balear Uharteetan egitea aukera bat da komunitate honetako profesionalak sustatzeko eta ikusarazteko. Enpresek aurre egin beharreko erronka geografikoa da uhartetasuna. Uste dugu egokia dela Illes Balearsetako Gobernuaren aldetik lortutako laguntza”. Galaren erantzuleen esanetan “berau berton egitea, sareko kultura sustatzeko beste modu bat dela deritzogu”.\nMax Sarien izaera ibiltariak Estatuko hainbat antzokitan zehar eraman ditu aurretik burututako 24 edizioetan, baina inoiz ez dira Balear Uharteetan lurreratu. Oraingo honetan, Maóko Antzoki zaharra aukeratu da, esperientzia eta zerbitzu publikorako bokazioa duen koliseoa izanik; ez bakarrik Estu mailako opera-antzokirik zaharrena delako, baizik eta askotariko programazioa duelako, zalantzarik gabe, publiko heterogeneoei zuzendua eta irabazi-asmorik gabeko hainbat kultura-erakunderekiko bere politika ezaguna delako. Bertan, sarritan, erakunde ezberdinek bere izaerari dagozkion jarduerak antolatzen dituzte lasai asko. Esperientzia eta zerbitzua etxeko markak dira. Antzokiko arduradunek parte hartzen duten erakunde guztien mailako gala bat bermatzen dute, efemeride borobil batean. Ziurrenez, Max Sari zoragarriak izango dira, gihar eta sasoi beteko sariak.\nBikote artistiko balearra txit esanguratsua\nJosep Pere-Peyró, Morel Teatro, Cía Pere Peyró eta La Invenció antzerki-taldeen sortzaile, aktore, egile eta antzerki-zuzendaria izan da. Mar Aguiló, bestalde, Dantza Konpainia Nazionaleko dantzaria, koreografoa eta nazioarteko ibilbide luzeko artista dugu (Maurice Béjart koreografo ospetsuaren École atelier Rudra Bejart - Lausanne -, bestelako dantzagilerekin ere egin du lan, tartean, Nacho Duato eta William Forsythe). Azken urteotan, Aguiló koreografo gisa jardun da Dantza Konpainia Nazionalarentzat berarentzat, Bilboko Guggenheim Museorako eta Thyssen-Bornemisza Museo Nazionalerako piezetan, baita Antzoki Klasiko Nazionalarekin eta Granadako Dantza Jaialdirako ere. Horrez gain, hainbat diziplinatako artistekin lan egin du Movement zuzendari, dantzagile eta dantzari gisa. Gaur egun, ELAMOR taldeko koreografo eta zuzendari kreatiboa ere bada, eta espazio handi ez konbentzionaletarako piezak sortzen ditu, hala nola Real Jardín Botánico delakoa, Prado Museoa, CaixaForum edo Reina Sofía Museoko Kristal Jauregia. Canal Antzokietan ere Stella obra aurkezterik izan du.\nBi sari berezi\nEstatuko Arte Eszenikoen sari ospetsuenak 25 urte betetzera doaz, aurten 20 kategoria eta bi sari berezi banatuz: Ohorezko Max Saria, Arte Eszenikoen ekarpen, zabalkunde eta defentsagatik pertsona baten ibilbidea saritzen duen aitorpena, eta, bestalde, Max Afizionatua edo Gizarte izaerako Saria, alegia, konpainia amateurrek edo helburu solidarioekin mugitzen direnek arte eszenikoak sustatzeko burutzen duten lana saritzeko abian jarritakoa. Lehen kasua José Luis Alonso de Santos antzerkigile eta eszena zuzendariari egokitu zaio. Bigarren kasuan, aldiz, Paloma Pedrero antzerkigileak abian jarritako Caídos del Cielo izeneko GKEri buruz ari gara.\nAzken urteotan, Arte Eszenikoen Max Sariak sektoreko erreferente gisa finkatu dira, gero eta jarraitzaile gehiago lortuz. Sariek mota guztietako konpainien interesa piztea lortu dute Estatu mailan.\n25 urteko historian zehar, Max Sariek ez dute soilik dramaturgia berria bultzatzen lagundu, etengabe berritzeko eta berpizteko gai den eszena emankor eta sendoa ahalbidetu dute ere. Gure Arte Eszenikoen tradizioari ere balioa eman diote Ohorezko Max Sariarekin. Sari hori jaso dute, besteak beste, Antonio Buero Vallejok, Ana Diosdadok, Paco Nievak, Lola Herrerak, Nacho Duatok, Rosa María Sardak, Víctor Ullatek edo Adolfo Marsillachek, eta beren apustua agertoki bilakatu duten erakunde eta sustatzaile guztiak aintzatesten jakin izen dute, Zarzuelako Antzokitik Escenamamateur Antzokira. Antzerkiaren sustraiekin bat egiten duen espiritu ibiltariarekin, Max Sariak Estatu mailako geografiaren hamabi hiritan eta hogei antzokitan izan dira orain arte. Aldi berean, gure Arte Eszenikoen nazioarteko proiekzioa bultzatu dute eta antzerki iberoamerikarreko izen garrantzitsuenetan jarri dituzte begiak, 2013ra arte emandako sari berezi batekin. Sari berori jaso dute honako egile edo eta taldeek: Hector Alterio, Les Luthiers, Daniel Veronese... Pluraltasun bera aurkitzen dugu beren irudimena festa handi honen zerbitzura jarri duten zuzendarien nominan. Saritutako 400 ikuskizun baino gehiagorekin, Maxen ibilbidea gure Arte Eszenikoen duela gutxiko kontakizuna ere bada, eta aintzat hartzen dituzte ezinbestekoki hainbat eskarmentu eta mailako egile eta profesionalak (taulen gainekoak edo atzekoak), baldintza, motibazio, sentsibilitate eta ikuspegi anitzetatik ikusita. Horien guztien artean, honakoak: Sanchis Sinisterra, Alfredo Sanzol, Andrés Lima, Vicky Peña, Sol Picó, Israel Galván, Eva Yerbabuena, Juan Mayorga, Elisa Allen, Carlos Hipólito, María Hervás, Jordi Casanovas, Laila Ripoll, Nao Albert eta Marcel Borrás…


Pentsamendu mitikoa | Filosofía y ética | Xuletas, chuletas para exámenes, apuntes y trabajos\nEscrito el 23 de Enero de 2019 en vasco con un tamaño de 7,88 KB\nFilosofia muturreko galderak egitea da, hau da, gauzen zergatia bilatzea. Filosofiak bi hitz ditu, biak grekeraz, bata Filo, maitasuna esan nahi duela eta bestea Sofia, jakinduria esan nahi duela. Aztertu ezin diren sorburuak aztertzen ditu adibidez, existentziaren zentzua./ Zeintzuk dira mitoen ezaugarriak?\nGizakiak bere ingurunean ulertzeko egindako lehen ahaleginak dira, mitoen bidez, natura azalu nahi du eta Grezian sortu zen.\nKondairazko pertsonaiak. Naturako indarrak pertsonifikatuta egiten dira.\nKontakizunak fantastikoak. Ematen dituzten azalpenak ez dira ez justifikatzen ez frogatzen.\nSortzailea beti ezezaguna da.\nTradizionala da. Idatzita ez daudenez, gurasoekseme-alabei transmititzen die.\nMitotik logoseraino sorburua\nLogosera Miletoko pentsalariekin K.A VI.Mendearen inguruan sortu zen. Hori dela eta, filosofiaren jatorrian mitotik logosera igaro zen. Baina zergatik sortu zen filosofia eta pentsamendu arrazionala Grezian?\nHauek dira teoria ezagunenak:\nGreziako mirariaren teoria. John Burnetek defendatzen duen teoria honen arabera, pentsamendu arrazionalak ez du aurretiko jatorririk. Greziaren jenialtasunari esker sortu zen.\nPentsamendu mitikoaren eboluzioaren teoria.Francis Macdonald Corrnfordek dioenez mitoak ez dira arbitrarioak errealitatera hurbiltzeko eta sentsua emateko alegin intelektualak ere badira.Horregatik ez dago muga zorrotzik mitoaren eta filosofiaren artean, izan ere jakintzaren ondoz ondoko bi forma dira.\nBaldintza kulturalen eta ekonomikoen teoria.Greziaren polisak estatu txiki eta independenteen antolakuntza politikoak izan ziren eta hainbat gauza ekarri zuten.\nPentsamendu mitikoa eta pentsamendu arrazionalaren arteko desberdintasuna\nNaturako fenomenoak ezin dira aurreikusi. Mundu kaotikoa eta arbitrarioa da, arau finkorik gabea.\nMundu kontakizun fantastikoen bidea azaltzen da.\nAzalpen mitikoak ez dira berrikusten.\nTradiziozko azalpena da\nPentsamendu arrazionala: Fenomeno guztiek kausak dituzte.\nMundua leku ordenatua da arau finkoekin.\nArrazoimena erabiltzen du mundua gobernatzen duen arauak ezagutzeko.\nEzagutza arrazionala etengabe berrikusten da.\nAzalpen kritikoa da.\nakritikoa Pentsamendu mitikotik logosera Pentsamendu mitikoaren ezaugarriak Pentsamendu mitikoa Pentsamendu antropomorfikoa pentsamendu mitikoaren ezaugarriak


barren.eus - Elgoibarko Udal Kirol Patronatuko bazkideek Eibarko Orbea kiroldegiko igerilekua erabili ahal izango dute abuztuan\nArgitaratua: 2016-07-06 10:33\nOlaizaga kiroldegia itxita egongo da abuztuan, instalazioen mantentze eta garbiketa “lan sakonak” egin nahi dituztela jakinarazi baitu Elgoibarko Udal Kirol Patronatuak. Olaizaga itxita dagoen bitartean, patronatuko bazkideek Eibarko Orbea Kiroldegiko igerilekua erabili ahal izango dute.\nElgoibarko eta Eibarko udal kirol patronatuek adostu duten lankidetza akordioari esker, Elgoibarko Udal Kirol Patronatuko bazkideek Eibarko Orbea Kiroldegiko igerilekua erabili ahal izango dute abuztuan. Izan ere, Olaizaga kiroldegia itxita egongo da abuztuan. Elgoibarko Udalak jakinarazi duenez, kiroldegiko zenbait instalazioetan mantentze eta garbiketa lan sakonak egin nahi dituzte. “Helburua, erabiltzaileei kalitatezko instalazioak eskaintzen jarraitzea da eta kirola modu osasuntsu, irisgarri eta seguruan praktikatzeko aukera bermatzea”.\n•Bazkidetza egiaztatzen duen agiria\nEibarko Orbea kiroldegiko igerilekua erabili ahal izateko, interesatuek NANarekin batera, bazkidetza egiaztatzen duen agiria aurkeztu beharko dute. Agiri hori, uztailaren 30a baino lehen jaso beharko da Olaizaga Kiroldegiko edo Mintxetako harreran.\nOrbea Kiroldegiko igerilekuak honako ordutegia izango du abuztuan:\nAstelehenetik barixakura: 09:00-13:00 eta 16:00-19:00\nDomeka eta jaiegunetan, itxita.